Δημοσίευση: 23 Ιουνίου 2019 18:20\nΤου Δημήτρη Σεβαστάκη Είχα παρκάρει τη μηχανή σε μια σκιά, δίπλα μου ένας κύριος με λινό κοστούμι βημάτιζε μιλώντας δυνατά στο κινητό. Κλείνει, με πλησιάζει: «Δυστυχώς, ξέρουν πολύ καλύτερα τα...\nΕίχα παρκάρει τη μηχανή σε μια σκιά, δίπλα μου ένας κύριος με λινό κοστούμι βημάτιζε μιλώντας δυνατά στο κινητό. Κλείνει, με πλησιάζει: «Δυστυχώς, ξέρουν πολύ καλύτερα τα κόλπα απ’ ό,τι εσείς. Έχει γίνει σοβαρή μεταρρυθμιστική δουλειά, θέλουν να την πάρουν έτοιμη και σας καταγγέλλουν κι από πάνω». Στην περιφέρεια της Αριστεράς, δικηγόρος της «μαχομένης», συμπύκνωσε με ακρίβεια μια μορφή του προβλήματος.\nΕπί έναν χρόνο καλλιεργούν απέχθεια για τους «προδότες», αφήνουν τους ακραίους να ασχημονούν (για λογαριασμό τους) επί των Πρεσπών και ξαφνικά κλείνει το κουμπί. Καμία αναφορά. Μόνο κάτι γενικόλογα «θα παρακολουθούμε την εφαρμογή της συμφωνίας». Ό,τι κάνει και η κυβέρνηση δηλαδή.\nΕπί πολλά χρόνια αφήνουν τους ακραίους (ιδίως τους απογόνους αυτών που «έδωσαν» το 1974 την Κύπρο) να αντιπολιτεύονται (για λογαριασμό τους) με το προσφυγικό, να κατηγορούν τους αριστερούς ως «εθνομηδενιστές» για να μεταμφιέζονται οι ίδιοι (διά της εις άτοπον απαγωγής) σε «πατριώτες».\nΤα ίδια με την Εκκλησία, με τις διεθνείς σχέσεις, με την οικονομική πολιτική, με την Υγεία, την Παιδεία κ.λπ. Η τεχνική είναι απλή. Συναρτούν τα πάντα με βασική κατηγορία «είναι ψεύτες. Άρα για ό,τι τους κατηγορούμε (απάτριδες, φοροληστές, ανίκανους) έχουμε δίκιο. Ό,τι κάνουν είναι κακό». Έτσι υπάρχουν περιπτώσεις που ψηφίζουν το 90% του νομοθετήματος, καταγγέλλοντας συγχρόνως. Καταγγέλλουν, είτε συμφωνώντας είτε διαφωνώντας. Πολύ απλά «γιατί είστε ψεύτες, ψεύτες, ψεύτες». Ένα πηγάδι, μια γενική κατηγορία, ένα αιχμαλωτιστικό κέλυφος, ένα δίχτυ μέσα στο οποίο υποστασιοποιείς το κακό.\nΦυσικά, πέρα από τη δύναμη πυρός που έχουν, πέραν της αντιπολιτευτικής ανεντιμότητας, έχουν γίνει σοβαρά λάθη, σπατάλες πολιτικών πόρων και από την από εδώ πλευρά. Αδεξιότητες, άνοιγμα περιττών μετώπων, συγκρούσεις με πολλές πλευρές ταυτόχρονα, προβληματικές πολιτικές συμμαχιών, ιδρυτικές οργανωτικές αδυναμίες, καμιά υπενθύμιση του ωμού λόγου, της σκληρότητας, της αναλγησίας πολλών μέτρων που ελήφθησαν επί των ημερών «των άλλων» κ.λπ.\nΟ κόσμος λοιπόν οδηγείται σε μια τυφλή επιλογή: «Δεν με νοιάζει ποιος θα ’ρθει, τι λέει. Να φύγουν αυτοί που μας είπαν ψέματα».\nΣε όλες τις προηγούμενες φορές μεταβάσεων, οι λαϊκές επιλογές είχαν έναν τέτοιο χαρακτήρα πολιτικού ζάπινγκ: Ποιος θα μου λύσει το προσωπικό πρόβλημα. Ποιος θα σβήσει την κλήση, ποιος θα μου σβήσει το χρέος, ποιος θα μου νομιμοποιήσει το αυθαίρετο, ποιος θα μονιμοποιήσει την κόρη, ποιος θα μεταθέσει τον γιο κ.λπ. Μια τέτοια κουλτούρα σε μεγάλο βαθμό φύσηξε κάποια στιγμή ευνοϊκά και για την Αριστερά. Δεν αγκυροβόλησε ο κόσμος. Στάθηκε περιμένοντας. Αυτή η παροδική στάση, η αντίληψη πολιτικής προσωρινότητας, φαίνεται σε πολλές περιπτώσεις στην Ευρώπη, όπου μετακινούνται ταχύτατα μεγάλες μάζες ψηφοφόρων. Κατά κάποιον τρόπο διαμορφώνεται μια ιδεολογία διαφυγής, γλιστρήματος, υπεκφυγής.\nΑυτό το στοιχείο ροής ενέχει μεν κινδύνους, όμως μας αποδεικνύει και κάτι άλλο: Ότι μετά από τέσσερα και μισό χρόνια κυβερνητικής εξουσίας, έχεις σταθεροποιήσει ένα σοβαρό πολιτικό κοινό, που σε αναδεικνύει ως μια δύναμη η οποία αναπόφευκτα θα επηρεάζει και θα ανακατευθύνει τα πολιτικά πράγματα στη χώρα. Και συγχρόνως δείχνει ότι είναι επιπόλαιος ο τρόπος ερμηνείας του αποτελέσματος των ευρωεκλογών ως ήττας. Η σταθεροποίηση είναι μορφή ισχύος. Δυστυχώς, σοβαρές ανεπάρκειες, τόσο στην πρόβλεψη όσο και στη μεθερμηνεία και τη στρατηγική, δυσκολεύουν την ψυχραιμία, την αυτοπεποίθηση, την προοπτική.


08-01-19 18:38 #21\nΚαλύτερα που ξεκίνησε ο Φέτφα. Θα φανεί καλύτερα έτσι ο Μασούρας στο δεύτερο.\n08-01-19 18:40 #22\n08-01-19 18:41 #23\nΟ Μεριά έπρεπε να κάνει καλύτερο διώξιμο στην φάση που προηγήθηκε.\n08-01-19 18:41 #24\nΟ Μεριά είναι πολύ κακος. Ίσως είναι και ο βασικός λόγος που είμαστε γενικότερο κακοί, καθώς δεν καθαριζουμε τα μαρκαρισματα\n08-01-19 18:44 #25\n08-01-19 18:45 #26\nΦέτφα FTW. Έχει καταστρέψει όλες τις φάσεις στις οποίες έχει συμμετάσχει.\n08-01-19 18:48 #27\nΜολις πριν λιγα λεπτα το ανοιξα (γυρω στο 25) κι ειδα 1-2 φασεις που φαγαμε ηδη.\nΗ δαιτησια πως το παει σημερα μεχρι τωρα?\n08-01-19 18:49 #28\nΑσορτι με τον Φορτου\n08-01-19 18:51 #29\nΑν μείνει στο παιχνίδι ο Μεριά θα μπλέξουμε ασχημα\n08-01-19 18:51 #30\n08-01-19 18:52 #31\nΌταν ο αντίπαλος παίζει όβερπλεϊ τον Φορτούνη, όπως κάνουν όλοι οι αντίπαλοι που θέλουν να καταστρέψουν το παιχνίδι μας, όλα εξαρτώνται από τους υπόλοιπους: όταν ο Φέτφα είναι εξοργιστικός, ο Τόρο σεντράρει όπως ο παλιός Τόρο, ο Ναουέλ είναι ανύπαρκτος, ο Γκερέρο, παραδόξως, όχι ιδιαιτέρως κινητικός και τα στόπερ δεν καταλαβαίνουν ότι οι αργές πασούλες δεν ευνοούν τον ρυθμό μας, τότε πάλι καλά να λέμε που είμαστε στο 0-0.\n08-01-19 18:53 #32\nΗ φάση που κάνει πισωπεταλιες (ο Μερια) και αφήνει τον παίχτη της Ξάνθης να σουτάρει με την ησυχία του είναι για εγκεφαλικό.\nΚατά τ' αλλα, απιστευτο ότι ο Ναουελ θα συνεχίσει να αποτελεί μέλος του ροστερ έως το καλοκαίρι τουλάχιστον. Πιο λίγος κι από φούτμπολ λίγκ.\n08-01-19 18:53 #33\nΔεν έχει παίξει ρόλο.\n08-01-19 18:56 #34\nΣτο 15 λεπτο περιπου που βλεπω μεχρι τωρα (απο το 25 και μετα) η Ξαθη μαλλον φαινεται να παταει καλυτερα απο εμας μεχρι τωρα. Αμυντικα φαινομαστε επικυνδυνοι κι επιθετικα ακινδυνοι μεχρι τωρα. Υπομονη ομως, ειναι νωρις ακομα.\n08-01-19 18:59 #35\nΗ Ξάνθη διαμαρτύρεται για 1-2 φάσεις.\n08-01-19 19:00 #36\nΑνέβασαν το πρέσινγκ στην μεσαία γραμμή, έπαιζαν αρκετά επιφυλακτικά στο πρώτο 20λέπτο.\n08-01-19 19:01 #37\nΗ τετράδα στην άμυνα δυσκολεύεται να συντονιστεί, έχουν ξαναπαίξει όλοι αυτοί μαζί;\n08-01-19 19:03 #38\nΑσε ρε φετφα,αι σιχτηρ πια...\n08-01-19 19:03 #39\nΤο Μασούρας αντί Φέτφα αμέσως είναι τόσο αυτονόητο που δεν χρειάζεται επιχειρηματολογία. Κι ο Ναουέλ θα έπρεπε να βγει, αλλά δεν έχουμε άλλον εξτρέμ. Ο Μεριά είναι κάκιστος, αλλά καλύτερα που παίζει σε αυτό το χαμηλής σημασίας ματς, για να ξαναθυμηθεί το ποδόσφαιρο. Αν φάμε κάνα γκολ, φαντάζομαι θα μπει και ο Κούκα, με τον Γκερέρο ή στα πλάγια ή πίσω του.\n08-01-19 19:05 #40\nΔεν είχαμε τον ίδιο ρυθμό σε όλο το πρώτο ημίχρονο, με το που πήρε μέτρα η Ξάνθη στον αγωνιστικό χώρο έγινε πιο απειλιτική, ενώ τα διωξίματα στην άμυνα μας του έδωσαν την ευκαιρία να κάνουν περισσότερες απ' όσο έπρεπε τελικές στην εστία (3). Παρά το γεγονός ότι η κατοχή είναι υπέρ μας (59%) λόγο του πρώτου 20λέπτου, δεν βγάζουμε φάσεις. Όλα ξεκινούν από τα άτσαλα διωξίματα της άμυνας, δεν μπορεί να γίνει παιχνίδι και χαρίζουμε την μπάλα στον αντίπαλο.


Βελόπουλος: Να προετοιμαστούμε για πολύμηνο πόλεμο νεύρων από την Τουρκία - Sfina.gr\nΒελόπουλος: Να προετοιμαστούμε για πολύμηνο πόλεμο νεύρων από την Τουρκία\nΣε σαράντα πέντε χρόνια, από την Μεταπολίτευση έως σήμερα έχουν γίνει 190 φορολογικοί νόμοι. Μία χώρα που έχει κάνει 190 φορολογικά ν/σ, δηλαδή 4,2 φορολογικούς νόμους το χρόνο δεν είναι χώρα, δεν είναι κράτος.\nΗ πολυνομία βολεύει μόνο τους δικηγόρους και τους λογιστές. Βολεύει τους ανθρώπους που θέλουν να βρουν παράθυρα για να κάνουν τη δουλειά τους. Ένα νομοσχέδιο χρειάζεται, να το έχει ο επενδυτής σαν μπούσουλα για τα επόμενα χρόνια. Πώς θα έρθουν εδώ επενδυτές”, τόνισε μιλώντας νωρίτερα στη Βουλή κατά τη συζήτηση του νομοσχεδίου του υπουργείου Οικονομικών, ο πρόεδρος της Ελληνικής Λύσης, Κυριάκος Βελόπουλος.\n“Μιλάτε για την πρώτη κατοικία”, είπε ο κ. Βελόπουλος αναφερόμενος στα μέτρα προστασίας της πρώτης κατοικίας.\n“Μα δεν έχετε λύσει κανένα πρόβλημα”, πρόσθεσε και συνέχισε: “Αντιδικείτε με την αντιπολίτευση για τους πλειστηριασμούς, αλλά στην ουσία θέλετε απλώς να τους μεταθέσετε χρονικά, όχι να τους αποτρέψετε. Έρχεστε και κάνετε ελεημοσύνη στους Έλληνες, λες και δίνετε χρήματα από την τσέπη σας. Μα ο Έλληνας, η Ελληνίδα, δεν θέλει ελεημοσύνη. Δουλειά θέλει για να βγάζει λεφτά και να πληρώνει τα χρέη του. Μην αντιδικείτε για το ποιος έκανε τα μεγαλύτερα ή τα περισσότερα λάθη”.\n“Εμείς περιμέναμε από το υπουργείο να πει ότι αίρεται το εμπάργκο στη Ρωσία, ώστε να ανοίξει η αγορά και να πουλήσουμε τα οπωροκηπευτικά μας. Επίσης, θα μας πείτε κάτι για τα ελλείμματα; για την ύφεση; Γιατί κάθε φορά ο υπουργός οικονομικών έλεγε και άλλο νούμερο ύφεσης. Είχε πει για 4%, για 5%, για 8%, για 12%, για 19% για 25%. Πόσο είναι τελικά;”, διερωτήθηκε ο κ. Βελόπουλος ενώ επανέλαβε τις επιφυλάξεις του για την ευρωπαϊκή αλληλεγγύη.\n“Μην μιλάτε για ευρωπαϊκή αλληλεγγύη, η οποία μας βοήθησε να πάρουμε επιχορηγήσεις. Αυτό δεν είναι επιχορήγηση. Γιατί πολύ απλά στο ποσό προσθέσατε τα ΕΣΠΑ και τα δάνεια. Λέτε πολλά ψέματα και τα λέτε μαζεμένα”, υποστήριξε.\n“Πρέπει να προετοιμαστούμε για έναν πολύμηνο πόλεμο νεύρων από την Τουρκία. από τις αμερικανικές εκλογές τον Νοέμβριο θα κριθεί το τι θα γίνει”, είπε ο κ. Βελόπουλος και συνέχισε: “Χρονικός ορίζοντας θα είναι οι αμερικανικές εκλογές. Ο Τραμπ στηρίζει τον Ερντογάν. Αν εκλεγεί κάποιος άλλος από τον Τραμπ, Τουρκία και Ερντογάν χάνουν τα ερείσματά τους. Αυτός ο χρονικός ορίζοντας είναι σημαντικός για τα εθνικά μας θέματα. Και λέει ο πρωθυπουργός ότι το μόνο θέμα που συζητά είναι η υφαλοκρηπίδα και η ΑΟΖ, την ίδια ώρα που οι άλλοι φέρνουν στο τραπέζι άλλα 10 θέματα. Επικαλείστε το διεθνές δίκαιο για διάλογο όταν η Τουρκία δεν το δέχεται το διεθνές δίκαιο. Άρα τι θα συζητήσουμε; Επίσης, οι Τούρκοι ζητούν στον διάλογο να τεθεί και το τουρκολυβικό σύμφωνο. Τι διάλογο λοιπόν θα κάνουμε μαζί τους;”, ανέφερε.\nΟ κ. Βελόπουλος άσκησε κριτική στον Σύμβουλο Εθνικής Ασφαλείας του πρωθυπουργού λέγοντας: “Βγαίνει στα κανάλια και λέει ότι το τουρκικό πλοίο BARBAROS είναι στην Κύπρο, η οποία είναι ανεξάρτητο κράτος. Είναι δυνατόν να το λέει αυτό; Δεν αφορά η Κύπρος την Ελλάδα; Μα η ελληνική ΑΟΖ ακουμπά στην κυπριακή”.\nΠρόσθεσε δε ότι “να πω και στον ΣΥΡΙΖΑ να μαζέψει τη νεολαία του. Εδώ κινδυνεύουμε από την Τουρκία και αυτοί πάνε και οργανώνουν κάμπινγκ στον Γράμμο; Δεν έχουμε σοβαρότερα θέματα να ασχοληθούμε; Είναι δυνατόν αυτή την περίοδο να καλλιεργείτε εμφυλιοπολεμικό κλίμα;”, διερωτήθηκε ο κ. Βελόπουλος και κατάληξε: “Κλείνοντας να πω ότι είναι σημαντικό να συνεδριάσει το ΚΥΣΕΑ και να πραγματοποιηθεί συμβούλιο πολιτικών αρχηγών. Η κυβέρνηση αναλαμβάνει πολιτικό ρίσκο υπογραφής μιας εθνικής προδοσίας σε σχέση με την Τουρκία. Πήραμε παράταση ένα μήνα από τους Τούρκους για να συρθούμε σε έναν διάλογο”.\nTags: O Κυριάκος Βελόπουλος στην Βουλή


Πρωτοχρονιά: Να Βγει Κανείς ή να μη Βγει; - womanoclock.gr\nΕίναι από τα συνηθισμένα διλήμματα που μπαίνεις όσο μεγαλώνεις. Στα 20 επιβάλλεται, στα 25 είναι μια συνήθεια και μετά τα 30 μια περιπέτεια. Δες τα υπέρ και τα κατά… και πάρε την απόφασή σου!\n1. Για ‘σένα που δε βγαίνεις συχνά… αν δεν κάνεις μια έξοδο την Πρωτοχρονιά, πότε θα κάνεις; Είναι μια ευκαιρία να ξεμυτίσεις από το καβούκι σου, να δεις κανέναν άνθρωπο και να διασκεδάσεις!\n2. Πότε ακριβώς περιμένεις να βάλεις το πανάκριβο φόρεμα που κρέμεται στη ντουλάπα σου; Αν δε θυμάσαι πότε ήταν η τελευταία φορά που το καμάρωσες πάνω σου… καιρός να το ξαναβάλεις για να κάνει και απόσβεση! Άλλωστε οι φορές που επιβάλλεται να ντυθείς… υπερπαραγωγή, είναι μετρημένες στα δάχτυλα!\n3. Αν είσαι μόνη σου: πότε περιμένεις να γνωρίσεις το νέο σου αμόρε, έστω να φλερτάρεις; Δες αυτή την έξοδο σαν ευκαιρία για να ανοίξεις τον κύκλο σου, μήπως και η νέα χρονιά σου φέρει αυτόν τον έρωτα που τόσο περιμένεις!\n4. Αν δεν είσαι μόνη σου: κατανοητή η απομόνωση από τις παρέες σου, αλλά έχεις μπροστά σου μια ολόκληρη χρονιά για να χουχουλιάσεις με τον καλό σου στον καναπέ. Αν βγείτε κι εσείς μια φορά με τους φίλους σας, δεν θα χαλάσει ο κόσμος.\nΝα μη βγεις!\n1. Αν έχεις πέσει εκτός προϋπολογισμού… καλύτερα να καθίσεις στ’ αυγά σου. Η έξοδος τις γιορτινές μέρες συνήθως είναι δαπανηρή. Πάντα εξαρτάται από το μέρος που θα πας βέβαια, όμως σίγουρα θα χρειαστείς τουλάχιστον 20 ευρώ στο πορτοφόλι σου. Τώρα αν σκοπεύεις να πάρεις και ταξί, υπολόγισε σίγουρα 10 με 15 ευρώ παραπάνω.\n2. Η κίνηση που θα συναντήσεις μέχρι να φτάσεις στον προορισμό σου, δεν θα διαφέρει πολύ από τις ώρες αιχμής, για να μην πούμε χειρότερα. Επίσης η οδήγηση χρειάζεται ιδιαίτερη προσοχή, καθώς δεν θα είναι λίγοι όσοι πιάσουν το τιμόνι έχοντας καταναλώσει αρκετό αλκοόλ.\n3. Το βράδυ της Πρωτοχρονιάς, θα συναντήσεις τον περισσότερο κόσμο από οποιοδήποτε άλλο βράδυ, όπου και να πας. Επομένως να είσαι σίγουρη ότι… θα στριμωχτείς. Αν έχεις τάσεις αγοραφοβίας… άσ’ το καλύτερα!\n4. Για να βγεις έξω, πρέπει πάνω απ’ όλα να υπάρχει διάθεση από όλα τα μέλη της παρέας. Αν βλέπεις ότι κανείς δεν κάνει κίνηση για να προτείνει κάποιο μέρος, δεν υπάρχει λόγος να το κυνηγάς. Όταν η έξοδος γίνεται με το ζόρι, συνήθως κανείς δεν περνάει καλά!\nTags: Συμβουλές, Χριστούγεννα


Ο πιο νόστιμος τρόπος για να μειώσετε φυσικά τη χοληστερίνη - mother.gr\nΜε τα καρδιαγγειακά νοσήματα να είναι η πρώτη αιτία θανάτου στον κόσμο, κάθε φυσικός τρόπος μείωσης της χοληστερίνης και των λιπιδίων είναι καλοδεχούμενος. Είναι γνωστό ότι η καθημερινή κατανάλωση ελαιολάδου με υψηλά ποσοστά φαινολικών ενώσεων παίζει σημαντικό ρόλο στην πρόληψη των καρδιαγγειακών νοσημάτων και τη μείωση των συμπτωμάτων τους. Κι αφού το λάδι έχει αυτή την ευεργετική δράση, γιατί να μην την έχει και η ελιά; Ελληνική μελέτη εξετάζει -περιμένουμε σύντομα την ανακοίνωση των τελικών αποτελεσμάτων- το πώς συγκεκριμένος τύπος βιολογικής ελιάς παρουσιάζει σημαντικές καρδιοπροστατευτικές ιδιότητες.\n5 ελιές τη μέρα για χαμηλότερη χοληστερόλη\nΣτο συνέδριο της Διεθνούς Εταιρείας Ελαιοκανθάλης, που πραγματοποιήθηκε πριν από περίπου δύο χρόνια στην αρχαία πόλη της Ολυμπίας, η Δρ. Μάρθα-Σπυριδούλα Κατσαρού, μεταδιδακτορική ερευνήτρια στο Εθνικό Καποδιστριακό Πανεπιστήμιο Αθηνών, παρουσίασε την πρώτη φάση μελέτης πάνω στα οφέλη του καρπού ελιάς στο λιπιδαιμικό προφίλ (δείτε εδώ βίντεο από την ανακοίνωση της έρευνας). Η Σπυριδούλα Κατσαρού εξήγησε πως η κατανάλωση ελιάς θα μπορούσε να επηρεάσει τα επίπεδα της χοληστερόλης και να μειώσει τον κίνδυνο καρδιακών νοσημάτων.\nΗ πρώτη αυτή φάση της μελέτης για την επίδραση της ελιάς στις τιμές των λιπιδίων διήρκησε 60 ημέρες και συμμετείχαν σε αυτήν 20 υγιείς άντρες και γυναίκες, ηλικίας 22-65 ετών, που δεν λάμβαναν την περίοδο εκείνη φαρμακευτική αγωγή. Για τη μελέτη επιλέχθηκαν οι ελιές τύπου Καλαμών που παράχθηκαν από την οικογένεια Σακελλαρόπουλου καθώς βρέθηκε να έχουν 5 φορές υψηλότερη συγκέντρωση υδροξυτυροσόλης και τυροσόλης από τις υπόλοιπες εμπορικά διαθέσιμες ποικιλίες. Οι βιολογικές ελιές που συμμετείχαν στη μελέτη περιείχαν σύμφωνα με αναλύσεις από τη Φαρμακευτική Σχολή Αθηνών 1300 mg ανά κιλό από υδροξυτυροσόλη και 560 mg ανά κιλό από τυροσόλη. Μετά το τέλος της μελέτης, στους συμμετέχοντες παρατηρήθηκε σημαντική διαφορά στις τιμές των λιπιδίων. "Παρατηρήθηκαν σημαντική αύξηση της HDL και του λόγου της ολικής προς την LDL χοληστερόλης, καθώς και σημαντική μείωση στο λόγο της ολικής προς την HDL χοληστερόλη και στο λόγο LDL/HDL στο 95% της στατιστικής αντιστοιχίας", κατέληξε η μελέτη.\nΣυμπερασματικά, σύμφωνα με τη μελέτη, η καθημερινή κατανάλωση των βιολογικών ελιών Καλαμάτας μπορεί να επηρεάσει το λιπιδαιμικό προφίλ και να συμβάλει στη μείωση των συμπτωμάτων των καρδιαγγειακών νοσημάτων.\nΗ μέση περιεκτικότητα υδροξυτυροσόλης και τυροσόλης γενικά στις ελιές που παράγονται στην Ελλάδα, και έχουν αναλυθεί από το Πανεπιστήμιο Αθηνών, είναι 244 mg ανά κιλό από υδροξυτυροσόλη και 134 mg ανά κιλό από τυροσόλη. Το μυστικό για τα οφέλη της υγείας από το ελαιόλαδο και από τους καρπούς ελιάς είναι το ίδιο, όλα εξαρτώνται από το είδος και τη ποσότητα των φαινολικών ενώσεων που περιέχουν, ωστόσο αυτές με τη σειρά τους σχετίζονται άμεσα με την ποικιλία και τη μέθοδο παραγωγής.\nOngoing research για τις επιτραπέζιες ελιές\nΣτα Aristoleo Awards 2017, διεθνή διαγωνισμό που επικεντρώνεται στα υψηλά ευεργετικά συστατικά που παρουσιάζουν οι επιτραπέζιες ελιές για την ανθρώπινη υγεία, ανακοινώθηκε η συνέχεια της μελέτης για την επίδραση των βιολογικών ελιών Καλαμών στα λιπίδια. Στη φάση αυτή στη μελέτη συμμετέχουν άνθρωποι με υψηλά λιπίδια που παίρνουν ή όχι φάρμακο για τη μείωσή τους. Η μελέτη πραγματοποιείται σε νοσοκομεία που έχουν μπει στο πρόγραμμα και επιβλέπεται από καθηγητές και γιατρούς διαφόρων ειδικοτήτων και τη Φαρμακευτική Σχολή του ΕΚΠΑ.\nΑναμένουμε τα τελικά αποτελέσματα. Στο μεταξύ, αν αγαπάτε τις ελιές, δοκιμάστε να τις βάλετε συστηματικά στην καθημερινή σας διατροφή.\nΣυγγενείς καρδιοπάθειες: Τα σημερινά δεδομένα και οι προκλήσεις\nΟυρικό οξύ: Μπορεί να μειωθεί με τη διατροφή\nΔύο βασικές ενδείξεις της ενδομητρίωσης\nΤο μέλλον στη διαχείριση του σακχαρώδους διαβήτη\nΝα φοβόμαστε περισσότερο τον κοροναϊό ή τον φόβο;\nTips για να αντιμετωπίσετε τον πονόλαιμο το παιδιού σας\nΜαρία Μαρκέζη: Να φορούσα κουρέλια απ΄τη λαϊκή με πεθερό τον Τσοχατζόπουλο;\nΟ Δημήτρης Μπάσης δεν νοιάζεται για την Ελένη Μενεγάκη, αλλά η Φαίη Σκορδά…\nΓιώργος Καπουτζίδης για Mega: «Αυτό που πρέπει να κάνουμε είναι να δούμε τα σενάρια που έχουν έρθει»\nEurovision: Ποια γνωστή Ελληνίδα τραγουδίστρια θα εκπροσωπήσει την Αρμενία;\nΟ λόξιγκας στα έμβρυα και στα βρέφη\nΥπάρχουν τρόποι να έχετε περισσότερο γάλα! Προσπαθήστε\nΞεκινάτε τη στερεά τροφή; Λίγη προσοχή θέλει!\nΠροσέξτε τη διατροφή σας, αν προγραμματίζετε να συλλάβετε!\nΟ τρόπος που τα ανατρέφετε μπορεί να τα κάνει παχύσαρκα\nΗ κατάσταση που αυξάνει τον καρδιαγγειακό κίνδυνο\nΜεγαλύτερος ο κίνδυνος πρόωρης καρδιαγγειακής νόσου για τα παιδιά με διαβητικές μητέρες, σύμφωνα με νέα δημοσιευμένη έρευνα.\n"Αθώο" τελικά το κόκκινο κρέας; Μάχη μεταξύ των ειδικών!\n"Στα μαχαίρια" οι επιστήμονες μετά τη δημοσίευση ανατρεπτικής και επίμαχης μελέτης που ουσιαστικά αθωώνει την κατανάλωση κόκκινου και επεξεργασμένου κρέατος.\n8 λόγοι για τους οποίους δεν πρέπει να τρίβετε τα μάτια σας\nΠαρότι είναι μια συνηθισμένη συνήθεια, δεν είναι τόσο ακίνδυνη όσο νομίζουμε.


Το Castus της καρδιάς μας\nΕίναι επειδή παίρνουμε καμιά φορά – τις περισσότερες για να λέμε την αλήθεια- στροφές αλλιώς και έτσι ενώ αλλού προτείνουν ζεστά ροφήματα και εξορμήσεις στον καναπέ, εδώ πάμε beach bar, για δύο λόγους, ίσως και περισσότερους, με πρώτο και κύριο ότι η καλύτερη θάλασσα είναι του Οκτωβρίου.\nΔεύτερος λόγος είναι το Castus το ίδιο που είναι το beach bar της καρδιάς μας για φέτος γιατί ακόμη και μέσα στον θερμό μήνα Αύγουστο στάθηκε όχι μόνο στο cool ύψος του αλλά ανταποκρίθηκε και στις δροσερές απαιτήσεις του κοινού. Πού είναι το Castus; Στο Θυμάρι, μετά την Ανάβυσσο.\nΤο παν είναι η οργάνωση.\n-Ναι αλλά μήπως η οργάνωση χαλάσει το χαλαρό πνεύμα που εξ’ αρχής ορίζει την υπόσταση ενός beach bar;\nΜπα. Απόδειξη το Castus. Με μια επιφανειακά χαλαρή αλλά επί της ουσίας στιβαρή οργάνωση οι άνθρωποι του υποδέχονται χαμογελαστοί τους επισκέπτες για τους οποίους εντοπίζουν θέση – ομπρέλα, ξαπλώστρες, σεζ λονγκ – ακόμη και τα καυτά, εκνευριστικά μεσημέρια του κατακαλόκαιρου. Λίγη αναμονή στο μπαρ σε αυτή την περίπτωση, για τους ανυπόμονους, το κουβαδάκι τους και σ’άλλη παραλία.\nΑνησυχείς μήπως Μυκονιάζει;\nΜη σε νοιάζει, το ελέγχουμε.\nΚεφάλαιο δεύτερο – καθαριότητα. Δεν ξέρω αν έχουν ορκιστεί σε κάτι, αλλά αν είναι έτσι, θα ‘ θελα να μάθω σε τι, και κυκλοφορούν διακριτικά μεν σχολαστικά δε και δεν αφήνουν πλαστικό, χαρτί, γυαλί πέτρα που να μην το σηκώσουν.\nΣτο ζεν πνεύμα του Castus συμβάλλουν η δύση του ήλιου – πέφτει μπροστά σου στη θάλασσα – οι μαξιλάρες, το άλογο, ή ό,τι βλέπει ο καθένας μας στο ξύλινο φυσικό θέμα εκεί που σκάει το κύμα. Και οπωσδήποτε οι πέτρες που κατευθύνουν με τον τρόπο τους τα πολλά παιδάκια σε πιο ήσυχα παιχνίδια ή πιο θορυβώδεις παραλίες.\nΔιακριτικά στην άκρη και πίσω από το φιλέ, όσοι παίζουμε ρακέτες, δεν ενοχλούμε νομίζω κανέναν.\nΜετά τη δύση ανάβουν φαναράκια και οι ρομαντικοί πιάνουν θέση μπροστά οι άλλοι πιο πίσω, ενώ τα κοκτέιλ έχουν αποκτήσει φήμη και η μουσική δεν στάθηκε _τουλάχιστον απ ο,τι έφτασε στα αυτιά μου-ποτέ εμπόδιο για να μείνεις λίγη ώρα παραπάνω. Γι΄αυτά όμως θα περιμένουμε το καλοκαίρι, εκτός και αν οργανώσουμε ένα πάρτι του χιονιά (στη γιορτή της Αννούλας ίσως;) σε ένα Castus – winter edition που δεν είναι και κακή ιδέα.\nΤόσο castus όμως και ούτε ένας κάκτος; Έτσι πρέπει, γιατί ένα γράμμα κάνει τη διαφορά.


ΔΙΚΤΥΟΥΡΓΟΣ ΜΑΚΕΔΩΝ H αυταρχική και πολεμοχαρής Τουρκία έχει έναν πολύ ισχυρό σύμμαχο που χρηματοδοτεί τις προκλήσεις της.\nΑρχική σελίδαΤουρκίαH αυταρχική και πολεμοχαρής Τουρκία έχει έναν πολύ ισχυρό σύμμαχο που χρηματοδοτεί τις προκλήσεις της.\nΟταν το καλοκαίρι του 2018 ο Ερντογάν κρατούσε ομήρο τον πάστορα Andrew Brunson και οι αμερικανικές κυρώσεις σχεδόν κατέστρεψαν το εθνικό νόμισμα το Κατάρ έσπευσε στο πλευρό της Τουρκίας. Ωστόσο, η αμερικανική κυβέρνηση ανακοίνωσε προ ημερών, ότι θα προσφέρει στο Κατάρ το αξιοζήλευτο καθεστώς του major non-NATO ally (μεγάλου μη-νατοικού συμμάχου). Αυτό το καθεστώς παρέχει προνομιακή πρόσβαση στον στρατιωτικό εξοπλισμό του Πενταγώνου και στις τεχνολογίες που τον συνοδεύουν. Μέχρι τώρα χώρες που επωφελούνται είναι για παράδειγμα το Ισραήλ, η Αυστραλία, η Ιαπωνία και η Νότια Κορέα. Το εμιράτο που πάντα σε συντονισμό με την Αγκυρα ξοδεύει μυθικά ποσά, για να αποσταθεροποιήσει την Αίγυπτο, να τορπιλίσει την ειρηνευτική συμφωνία μεταξύ Αμπού Ντάμπι και Ιερουσαλήμ ή να ενισχύσει την Χαμάς και την Χεζμπολάχ έχει θέση σε αυτό το club ;\nΌταν γνωρίζουμε τον ρόλο που έπαιξε, παρά το γεγονός ότι φιλοξενεί μια από τις πιο σημαντικές αμερικανικές βάσεις στην περιοχή, στην παράκαμψη των κυρώσεων κατά του Ιράν, δεν είναι απερίσκεπτο να διατηρούμε μαζί του μια συμμαχία που μπορεί κανείς να φανταστεί πως θα χρησιμοποιηθεί αν οι σχέσεις με την Τουρκία χειροτερεύσουν ; Ας ευχηθούμε η αμερικάνικη κυβέρνηση να καθυστερήσει την εφαρμογή της απόφασης της, που πάρθηκε με βιασύνη και χωρίς ανταλλάγματα, και είναι ικανή να δώσει φτερά σε αυτόν που είναι μαζί με τον Πούτιν οι σημαντικότεροι εχθροί των δυτικών δημοκρατιών. Η συμβουλή μας στον επόμενο αμερικανό πρόεδρο : αν θέλουμε να συγκρατήσουμε την Τουρκία, πρέπει να απομακρυνθούμε από το Κατάρ.\nΜετάφραση : Babis George Petrakis


Νέο-Οθωμανικό Ναυάγιο στο Ναρκοπέδιο της Συρίας! - SAHIEL - Ενημέρωση με άλλο μάτι!\nΑΡΧΙΚΗ ΑΣΦΑΛΕΙΑ ΔΙΕΘΝΗ Νέο-Οθωμανικό Ναυάγιο στο Ναρκοπέδιο της Συρίας!\nBΥ Sahiel - Τετάρτη, Νοεμβρίου 30, 2016\nΜολαταύτα, η νύχτα του πραξικοπήματος στην Τουρκία επέτρεψε στη Ρωσία ν’ ανταποδώσει το χτύπημα στις ΗΠΑ, ειδοποιώντας τον Ερντογάν -μέσω του Ιράν- για το σχέδιο δολοφονίας του. Το οίκημα όπου περνούσε τις διακοπές του επρόκειτο να βομβαρδιστεί. Αλλά τα 30 λεπτά που προηγήθηκε η προειδοποίηση έφτασαν για να σώσουν τη ζωή του Ερντογάν και οδήγησαν στην αποτυχία του πραξικοπήματος, που θα επυροδοτείτο από την αεροπορική βάση του Ινσιρλίκ, όπου εδράζονται Αμερικανοί αξιωματικοί. Ο Τούρκος πρόεδρος έμμεσα κατηγόρησε την αμερικανική κυβέρνηση, η οποία στη συνέχεια κατήγγειλε την τουρκική αντίδραση με την φυλάκιση των περισσότερων αμερικανόφιλων αξιωματικών.Το γεγονός αυτό αναθέρμανε τις τούρκο-ρωσικές σχέσεις που είχαν ψυχρανθεί δραματικά. Στα μάτια του Πούτιν, οι Αμερικανοί, όχι ο Ερντογάν, πλήρωσαν το τίμημα (αν και όχι στο ακέραιο) της συμμετοχής τους στην κατάρριψη του Σουχόι 24.\nΟ Ερντογάν είναι πιο ανίσχυρος από ποτέ σε σχέση με το Ιράκ και τη Συρία: Απέτυχε να επιβάλει τη θέλησή του για τουρκική συμμετοχή στην επίθεση στη πρωτεύουσα του χαλιφάτου Μοσούλη, ή έστω στην μικρότερης πόλη Ταλαφάρ. Και σήμερα δεν μπορεί να πραγματοποιήσει το όνειρό του να προσαρτήσει το Χαλέπι και οι δυνάμεις του υποχρεώθηκαν να σταματήσουν στις πύλες του αλ-Μπαμπ.\nΑν προχωρήσει προς την Ράκα κινδυνεύει να βρεθεί αντιμέτωπος με την υπερδύναμη Ρωσία.


Το ειδικό ταμείο και η μάχη για τη δημοκρατία - Η Αυγή online\nΤο ειδικό ταμείο και η μάχη για τη δημοκρατία\nΤΟΥ ΝΙΚΟΥ ΠΑΠΠΑ*\n«Κανένας φόρος χωρίς εκπροσώπηση» θα μπορούσε να είναι η ελεύθερη μετάφραση του συνθήματος «no taxation without representation». Είναι ένα σύνθημα που αποτέλεσε την ιδεολογική πρώτη ύλη της Αμερικανικής Επανάστασης ενάντια στη Βρετανική Αυτοκρατορία στα μέσα του 18ου αιώνα.\nΑυτό το σύνθημα συμπύκνωσε την πολιτική αλλά και τη στρατιωτική σύγκρουση μεταξύ των εποίκων και των κατοίκων της Αγγλίας. Οι Αμερικανοί απαιτούσαν «πραγματική» εκπροσώπηση με δικούς τους εκλεγμένους βουλευτές στο Λονδίνο.\nΟι Βρετανοί απαντούσαν υποστηρίζοντας την ιδέα της «εικονικής» εκπροσώπησης. Ισχυρίζονταν δηλαδή ότι ο βουλευτής του κοινοβουλίου στο Γουέστμινστερ εκπροσωπούσε όλους τους κατοίκους της αυτοκρατορίας και όχι μόνον αυτούς της εκλογικής του περιφέρειας. Έτσι, λοιπόν, με αυτή τη βολική ερμηνεία επέμεναν ότι δεν υπήρχε κανένας λόγος να εκπροσωπούνται η Μασσαχουσέτη και η Βιρτζίνια στο κοινοβούλιο. Συνεπώς οι κάτοικοι των αποικιών δεν χρειάζεται να έχουν λόγο ούτε για το πόσο φόρο πληρώνουν ούτε βέβαια για το πού διοχετεύεται αυτό το κομμάτι του καρπού της εργασίας τους.\nΔυστυχώς, φαίνεται ότι οπαδοί της θεωρίας της «εικονικής εκπροσώπησης» όχι μόνο υπάρχουν στη σύγχρονη Ευρώπη, αλλά έχουν κατισχύσει κιόλας. Πρόκειται για ανθρώπους που πιστεύουν ότι τα μέλη του Διοικητικού Συμβουλίου της ΕΚΤ ή της Ντόιτσε Μπανκ εκπροσωπούν εικονικά όλους τους πολίτες της Ευρώπης και ειδικά αυτούς που κατοικούν σε χώρες των οποίων τα δημοσιονομικά εκτροχιάστηκαν.\nΤι άλλο μπορεί να σημαίνει η αποδοχή της ρύθμισης για τη θέσπιση ειδικού λογαριασμού για την εξυπηρέτηση των παλαιών δανείων, στον οποίο θα πηγαίνουν όχι μόνο τα δάνεια της τρόικας, αλλά και τα έσοδα από ιδιωτικοποιήσεις και όσοι φόροι χρειαστούν για να πληρωθούν οι δανειστές μέχρι τελευταίο ευρώ;\nΠρόκειται για χρήματα τα οποία μπαίνουν στην άκρη, αποστειρώνονται από τις πολιτικές αποφάσεις. Διασφαλίζεται ότι δεν θα γίνουν κάτι το οποίο στη Σύνοδο Κορυφής «δεν είναι έτοιμοι να ακούσουν». Είναι χρήματα που προστατεύονται από την «εκκωφαντική πολυφωνία» που έχουμε στην Ελλάδα και από ενδεχόμενη λαϊκή παρέμβαση και έκφραση γνώμης των φορολογουμένων. Είναι πόροι οχυρωμένοι απέναντι στη δημοκρατία.\nΕίναι σαφές ότι πλέον τα συμφέροντα της εγχώριας διαπλοκής και της διεθνούς χρεωκοπημένης τραπεζοκρατίας βλέπουν ως εμπόδιο τη λειτουργία της δημοκρατίας όχι μόνο στην Ελλάδα αλλά και σε ολόκληρη την ήπειρο. Βάζουν τα κέρδη πάνω από τους ανθρώπους. Οι κοινωνικές ανάγκες καλύπτονται εάν το επιτρέπει το περίσσευμα από την εξυπηρέτηση των δανείων.\nΣτον αντίποδα αυτής της ρύθμισης στέκεται η θέση που διατυπώσαμε στο προγραμματικό μας συνέδριο και συμπυκνώνει όχι μόνο την προτεραιότητα των κοινωνικών αναγκών αλλά και την υπεράσπιση και διεύρυνση της δημοκρατίας ως ουσία και όχι ως διαδικασία.\nΛέγαμε τότε ότι αγωνιζόμαστε για... «Μια οικονομία των αναγκών και ένα πρότυπο παραγωγής σε συνάρτηση με τους δημοκρατικούς θεσμούς και τους μηχανισμούς συλλογικού ελέγχου που του αντιστοιχούν».\nΚαι ταυτόχρονα: «Διεκδικούμε τη διεύρυνση και την εμβάθυνση της δημοκρατίας, την επέκταση των πεδίων δημοκρατικής συμμετοχής και τη διεύρυνσή της σε όσα αφορούν τις διαδικασίες λήψης αποφάσεων, την πλήρη ελευθερία της έκφρασης, τον εμπλουτισμό της έννοιας του πολίτη, την εμπέδωση της κοινωνικής δικαιοσύνης».\nΗ λειτουργία της δημοκρατίας και η κάλυψη των κοινωνικών αναγκών αποδεικνύεται ότι είναι πράγματα ασύμβατα με τις απαιτήσεις του νέου Μνημονίου.\n* Ο Νίκος Παππάς είναι οικονομολόγος


10 Φιλαριστά κουρέματα για εντυπωσιακό look χωρίς styling | ediva.gr\nby ediva 12/11/2021\nwritten by ediva 12/11/2021\nΑν είσαι φαν της δεκαετίας του ’70 ή αν απλά θέλεις να σπάσεις την μονοτονία ξεκινώντας από τα μαλλιά σου, η επιστροφή στο φιλάρισμα είναι εδώ! Ιδανικό για κάθε τύπο και μήκος μαλλιών -από σγουρά έως ίσια, λεπτά ή με όγκο- έρχεται για να ανανεώσει και να χαρίσει ελευθερία όχι μόνο στα μαλλιά αλλά και στην ψυχολογία σου.\n10 φιλαριστά κουρέματα για κάθε τύπο και διάθεση!\n1. Φιλάρισμα για κοντά μαλλιά\nΤο φιλάρισμα μπορεί λειτουργήσει ιδιαίτερα κολακευτικά σε κοντά μαλλιά, δίνοντας τους όγκο και δομή. Αναλόγως από που ξεκινάει και την πυκνότητα των επιπέδων, είναι ιδανικό για όλα τα ήδη προσώπου. Προσδίδει μια chic και ταυτόχρονα δυναμική εμφάνιση και έχει σίγουρα το περιθώριο για αφέλειες ή κάποιο είδος φράντζας.\nΔες επίσης: 6 Τρόποι για να δώσεις στυλ στα κοντά μαλλιά!\n2. Φιλάρισμα για μακριά μαλλιά\nΑν και ιδιαίτερα δημοφιλές στα μαλλιά μεσαίου μήκους, το φιλάρισμα μπορεί να αποδώσει και να υπηρετήσει εξίσου καλά και τα μακριά μαλλιά. Χαρίζει κίνηση και λεπτομέρεια, απαλλάσσοντας από το περιττό βάρος που αποδυναμώνει τα μαλλιά και δίνει περισσότερο χώρο για το πρόσωπό σας. Συστήνεται ανεπιφύλακτα αν έχετε μακριά πυκνά μαλλιά!\nΔες επίσης: 6 Tips για υγιή, μακριά μαλλιά!\n3. Φιλάρισμα για μαλλιά μεσαίου μήκους\nΤο φιλάρισμα σε αυτήν την περίπτωση βρίσκει την πιο δημοφιλή του μορφή. Ταιριάζει κλασσικά με αυτό το μήκος, δίνοντας ένα τέλειο φυσικό look χωρίς έξτρα περιποίηση και κόπο. Ταιριάζει με όλους τους τύπους μαλλιών και προσώπων και βοηθά ιδιαίτερα τα λεπτά ίσια μαλλιά να αποκτήσουν όγκο και attitude.\nTip: βάλε λίγο σπρέι θαλασσινού νερού για φανταστικό ατημέλητο look.\nΔες επίσης: 20 Πανέμορφα χτενίσματα για μεσαίου μήκους μαλλιά!\n4. Μοντέρνο φιλάρισμα\nΤο μοντέρνο φιλάρισμα δεν απέχει πολύ από το κλασσικό στυλ των 70’s, με τον όγκο στην κορυφή του κεφαλιού και το edgy layering με την διαφορά ότι οι κομμωτές εδώ χρησιμοποιούν ξυράφι για κόψουν τις άκρες, δίνοντας έτσι ένα πιο απαλό και θηλυκό στοιχείο στην εικόνα σας. Επίσης σκοπός αυτού του κουρέματος είναι να πλαισιώσει τα χαρακτηριστικά και να αναδείξει την ομοιομορφία του προσώπου σας, χαρίζοντας σας έτσι ένα νεανικό look που μπορεί να σας συντροφεύσει από το πρωί στο γραφείο μέχρι τα νυχτερινά ποτά!\n5. Φιλάρισμα για σγουρά μαλλιά\nΤα όμορφα αλλά καμιά φορά ατίθασα σγουρά μαλλιά είναι δώρο και μπελάς για όλες τις σγουρομάλλες (μιλάω εκ πείρας). Και σε αυτή την περίπτωση το φιλάρισμα έρχεται να δώσει κίνηση και δομή στα μαλλιά. Ελαφραίνει το βάρος από τις μπούκλες, τις ξεχωρίζει, δίνοντας τους πίσω την ελαστικότητα και τη ζωντάνια τους, δημιουργώντας έναν όμορφο καμβά γύρω από το κεφάλι μας.\nTip: Αν ανήκεις σε αυτήν την κατηγορία, απευθύνσου σε κομμωτή που ειδικεύεται και αγαπάει τα σγουρά μαλλιά!\n6. Φιλάρισμα για κυματιστά μαλλιά\nΑν πάλι τα μαλλιά σου βρίσκονται κάπου στο ενδιάμεσο σγουρού και ίσιου, και είναι από την φύση τους σπαστά, ένα φιλαριστό κούρεμα θα τους δώσει ένα chill αλλά sexy look που μπορεί να σε ακολουθήσει παντού, από το καλοκαίρι στην παραλία ως τον χειμώνα δίπλα στο τζάκι με ένα ζεστό πουλόβερ.\nΔες επίσης: Tips φροντίδας & χτενίσματα για κοντά κυματιστά μαλλιά!\n7. Φιλάρισμα για λεπτά μαλλιά\nΑν νιώθεις ότι σου λείπει όγκος από τα μαλλιά σου το φιλάρισμα μπορεί να σε βοηθήσει. Προσαρμόζοντας το συγκεκριμένο στυλ στον τύπο σου θα πρέπει ο κομμωτής σου να δουλέψει με πιο αραιό και απαλό layering ώστε να δώσει όγκο στα μαλλιά σου χωρίς να τονίσει την λεπτότητά τους.\n8. Ροζ φιλαριστά μαλλιά\nΑν ψάχνεις να αποδράσεις σε έναν άλλο φανταστικό κόσμο και επέλεξες το ροζ χρώμα για τα μαλλιά σου, ασορτί της διάθεσης σου, δεν μένει παρά ένα φιλαριστό κούρεμα για να σε απογειώσει. Το edgy layering και το περίτεχνο cut, έρχεται σε πολύ όμορφη αντίθεση με αυτό το κλασσικά γλυκό και girly χρώμα. Το μόνο που αρκεί είναι να επιλέξεις τον τόνο και το χρώμα που σου ταιριάζει.\n9. Φιλάρισμα αλά Punk\nΑν το χρώμα απλά δεν σου αρκεί και θες να το πας ένα βήμα παρακάτω, ή μάλλον παραπέρα, το φιλάρισμα σε ένα punk ύφος θα μπορέσει να βγάλει προς τα έξω την ατίθαση, γεμάτη στυλ πλευρά σου. Το ασύμετρο cut μπορείς να το φέρεις στο γούστο ή στην διάθεση σου, προσθέτοντας χρώμα, αντάβιες ή χρησιμοποιώντας απλά ένα προϊόν mousse για να τονίσεις λεπτομέρειες όπου επιθυμείς.\n10. Classic 70’s look\nΤέλος, δεν θα μπορούσε να λείπει από την παραπάνω συλλογή το κούρεμα που “φορέθηκε” όσο τίποτα άλλο την δεκαετία του ’70 και επιστρέφει τακτικά από τότε. Το φιλάρισμα αυτό δίνει περισσότερο όγκο στην κορυφή του κεφαλιού και ατονεί στο πιο χαμηλό μέρος και στις άκρες. Εφαρμόστηκε με διάφορες παραλλαγές και έγινε πολύ διάσημο λόγω του εκκεντρικού -για εκείνη την εποχή- ανδρόγυνου στυλ του.\nΔες επίσης: 5 Τάσεις της δεκαετίας του ’70 που επανήλθαν φέτος στο προσκήνιο!\nΟι παραπάνω προτάσεις αποτελούν μόνο την αρχική ιδέα καθώς το μήκος, η πυκνότητα του layering και το πλήθος χρωμάτων, μπορούν να συνδυαστούν με άπειρους τρόπους ώστε να ταιριάξουν και να αναδείξουν την προσωπικότητα και το στυλ σου. Πειραματίσου!


20.000 γάντια από την Περιφέρεια Θεσσαλίας για τις ανάγκες των Νοσοκομείων – Elassonanews.gr\n2 ημέρες ago 26 Μαρτίου 2020 74\n«Πάνω απ όλα είναι η ανθρώπινη ζωή και η δημόσια υγεία. Καλύπτουμε με όσα μέσα διαθέτουμε τις ανάγκες των δημόσιων Νοσοκομείων σε αυτή την πρωτοφανή για τη χώρα και την ανθρωπότητα κρίση. Και ενεργοποιούμε ανθρώπους που θέλουν και μπορούν να προσφέρουν. Τους ευχαριστούμε που ανταποκρίθηκαν θετικά στο κάλεσμα της Περιφέρειας και επέδειξαν υψηλό αίσθημα κοινωνικής και εταιρικής ευθύνης. Με τη στάση τους αποδεικνύουν ότι ο κοινωνικός ιστός είναι συμπαγής και με συνείδηση» δηλώνει ο Περιφερειάρχης Θεσσαλίας Κώστας Αγοραστός. «Οι σύγχρονοι ήρωες της καθημερινότητας είναι οι γιατροί μας, οι νοσηλευτές μας, το σύνολο του επιστημονικού δυναμικού και του υγειονομικού προσωπικού μας. Εκείνοι μάχονται για εμάς στο δημόσιο σύστημα υγείας και βρίσκονται στην πρώτη γραμμή του αγώνα κατά της πανδημίας. Διευκολύνουμε το έργο τους, ¨Μένουμε Σπίτι¨, μένουμε ενωμένοι, μένουμε αισιόδοξοι».\nPrevious Article«Η πανδημία του κορωνοϊού βάζει από την πίσω πόρτα τα ιδιωτικά θεραπευτήρια στη δημόσια υγεία»Next ArticleΗ Περιφέρεια Θεσσαλίας επιχειρεί νύχτα – μέρα με αποχιονιστικά μηχανήματα – Σε επιφυλακή μέχρι και το Σάββατο


Η ομιλία του Δημάρχου Άργους Μυκηνών Δημήτρη Καμπόσου στο ετήσιο τακτικό συνέδριο της ΚΕΔΕ - Argonafplia.gr\nΑρχική ΑΡΓΟΛΙΔΑ Η ομιλία του Δημάρχου Άργους Μυκηνών Δημήτρη Καμπόσου στο ετήσιο τακτικό συνέδριο...\nΣτο ετήσιο τακτικό συνέδριο της ΚΕΔΕ που πραγματοποιείται 14-16 Οκτωβρίου στην Θεσσαλονίκη, μετέχει ο Δήμαρχος Άργους Μυκηνών και Πρόεδρος της ΠΕΔ Πελοποννήσου κ. Δημήτρης Καμπόσος, παρουσία του Αναπληρωτή Υπουργού Εσωτερικών κ. Στέλιου Πέτσα και του Υπουργού Επικρατείας κ. Κυριάκου Πιερρακάκη.\nΣήμερα Παρασκευή 15/10, τοποθετήθηκε ο Δήμαρχος Άργους\nΜυκηνών ως Πρόεδρος της ΠΕΔ Πελοποννήσου και έθεσε όλα τα ζητήματα που ταλανίζουν του Δημάρχους της Πελοποννήσου.\n«Απομαγνητοφωνημένη Ομιλία Πρόεδρου ΠΕΔ Πελοποννήσου & Δημάρχου Άργους Μυκηνών κ. Δημήτρη Καμπόσου στο ετήσιο συνέδριο της ΚΕΔΕ στην Θεσσαλονίκη»\nΚύριε Υπουργέ, κύριοι Συνάδελφοι\nΜε ιδιαίτερη χαρά πάντα, βρίσκομαι στην μία και μοναδική Μακεδονία, την Ελληνική. Πριν ξεκινήσω με τα προβλήματα, θα ήθελα να πω πως η Τοπική Αυτοδιοίκηση, όλοι εμείς που ζήσαμε την ανωμαλία των εκλογών του 2019 ευχαριστούμε για την αποκατάσταση του εκλογικού νόμου. Δε νοείται σε καμία περίπτωση κυβερνήσεις, να κυβερνούν λαούς πολλών εκατομμυρίων ανθρώπων με ποσοστά κάτω από 40% και οι Δήμαρχοι να ψάχνουν συμμαχίες, οι οποίες κάποιες φορές είναι και ετεροβαρείς και δημιουργούν προβλήματα.\nΩς Πρόεδρος της ΠΕΔ μεταφέρω την φωνή από την Πελοπόννησο , από την Αργολίδα, την Κορινθία, την Μεσσηνία, την Λακωνία μεταφέρω τη φωνή όλων αυτών οι οποίοι μετά από την τελευταία γενική συνέλευση και το διοικητικό μας συμβούλιο, πήραμε\nκάποιες αποφάσεις ώστε να σας τις μεταφέρω εδώ.\nΥπάρχει μία διαφορά κύριε Υπουργέ, υπάρχει το κέντρο και υπάρχει και η περιφέρεια.\nΥπάρχουν οι αγαπημένοι Δήμαρχοι με δήμους 4.000 τετραγωνικά μέτρα υπάρχουν και οι Δήμαρχοι με 1.000 τετραγωνικά χλμ! Υπάρχουν οι Δήμαρχοι εκείνοι οι οποίοι έχουν τεράστια οδική αγροτική οδοποιία και τεράστιους οδικούς άξονες.\nΟ λαός τον οποίο υπηρετούμε όλοι μας, αυτός ο ίδιος λαός μας ψηφίζει, αλλά οι Δήμοι πληρώνουν τον λογαριασμό. Αυτό είναι άδικο και είναι άδικο, διότι για τις γούβες που δεν κλείνουν, για τους δρόμους που δεν ανοίγουν, για την κτηνοτροφία που δεν\nμπορεί να συνεχίσει ο κτηνοτρόφος να πηγαίνει στις δουλειές του και ο αγρότης να πηγαίνει στα κτήματα του …φταίει ο Δήμαρχος!!! Μα τα χρήματα δεν τα παράγει ο Δήμαρχος !\nΟ Δήμαρχος τη μόνη πηγή που έχει είναι τα δημοτικά τέλη και είναι\nαυστηρά μόνο για τα απορρίμματα και για τον ηλεκτροφωτισμό! Για τίποτε άλλο! Δε μπορεί να τα πειράξει αυτά τα λεφτά! Ο κόσμος όμως δε το βλέπει. Ο κόσμος λέει τη γούβα μου και τη λάμπα μου! Η γούβα είναι θέμα της κυβέρνησης –των χρηματικών ενταλμάτων-τα οποία έρχονταν και δεν έρχονται πια!\nΥπάρχουν δύο βαθμοί τοπικής αυτοδιοίκησης ο πρώτος και ο δεύτερος βαθμός. Ποιος είναι ακόμα αυτός που λέει αυτό το ανέκδοτο ότι εμείς κινούμεθα παραλλήλως;;\nΚαθόλου! Ο πρώτος βαθμός είναι υποτελής του δεύτερου! Εμείς έχουμε κάποιον από πάνω μας ο οποίος έρχεται και μας λέει, αν δεν είσαι καλό παιδί το γήπεδο δεν θα το πάρει ο Δήμος σου, αλλά θα πάει αλλού! Εάν δεν είσαι καλό παιδί το ΠΔΕ θα το λειτουργήσω εγώ όπως νομίζω!\nΠροσέξτε όμως κάτι, τα αποτελέσματα των εθνικών\nεκλογών τα διαμορφώνουν οι Δήμοι και όχι οι Περιφερειάρχες. Διότι εμείς όταν δεν κλείνουμε τις γούβες, όταν δεν μπορούμε να φτιάξουμε την αγροτική οδοποιία , είμαστε υπόλογοι απέναντι στον λαό και στο τέλος της θητείας την πληρώνει ο Δήμαρχος! Και πάρα πολλοί συνάδελφοι πλήρωσαν το μάρμαρο και το 2014 και το 2019!\nΕίμαι ένας Δήμαρχος που εκλέγομαι από το 2011, και με ποσοστά πάνω από 60%, σε μια μεγάλη Περιφέρεια. Ευχαριστώ τον κόσμο και τον λαό που με στηρίζει με όλη του την δύναμη και γι αυτό προσφέρω την ψυχή μου!\nΑγαπητοί συνάδελφοι. Σχεδόν 300 εμείς, 300 και οι βουλευτές –εμείς όμως όπως ανέφερε και ο συνάδελφος Πρόεδρος της ΠΕΔ Στερεάς Ελλάδας-βρισκόμαστε στον εξευτελισμό των 1600ευρω! Γιατί; Υπαινίσσεστε ότι είμαστε κλέφτες και ότι βρίσκουμε από κάπου αλλού λεφτά; Υπαινίσσεστε ότι εμείς δεν δουλεύουμε και ότι δεν πρέπει να\nΚύριε Υπουργέ, κ. Πέτσα , θεωρώ ότι αυτά θα τα διορθώσετε γιατί σας γνωρίζω και προσωπικά, γνωρίζω τις ευαισθησίες σας και την μαχητικότητα σας.\nΓνωρίζω ότι θα τα υλοποιήσετε γιατί είναι και μονόδρομος.\nΈβαλα τους τοπογράφους του Δήμου μας να μετρήσουν την έκταση του αστικού δικτύου του Άργους δλδ και των χωριών , όχι του αγροτικού! Σε μια εβδομάδα τελείωσαν το 30%! Αυτό συμβαίνει και σε όλους τους Περιφερειακούς Δήμους πλην αυτών των λίγων του κέντρου που έχουν γεμίσει τα ταμεία τους με αποθεματικά , εμείς δεν έχουμε, εμείς πάμε στα ληξιπρόθεσμα.\nΤο 100% του αστικού δικτύου του Δήμου Άργους Μυκηνών είναι 4.815,68 χλμ δλδ από την Αθήνα στην Φρανκφούρτη και πίσω! Αυτό σε όλους τους Δήμους!\nΌσον αφορά στο αγροτικό δίκτυο τα πράγματα είναι πιο δύσκολα κύριε Υπουργέ.\nΜιλάμε και λέμε, γιατί πένεται η κτηνοτροφία, γιατί οι αγρότες δεν φτάνουν στα κτήματα τους , γιατί φεύγουν; Γιατί δεν έχουν δρόμους να πάνε! Γιατί δεν έχουν κι όλες εκείνες τις άλλες στηρίξεις και βοήθειες.\nΤο 30% λοιπόν του αγροτικού δικτύου του Δήμου Άργους Μυκηνών από την Αθήνα φτάνει μέχρι την Ρίγα της Λετονίας ! Και τονίζω, δεν είναι μόνο για τον Δήμο Άργους Μυκηνών, σε καμία περίπτωση δεν θα ήθελα να προταχθεί ο Δήμος μου, εκπροσωπώ την ΠΕΔ Πελοποννήσου εκπροσωπώ όλους τους συναδέλφους Δημάρχους διότι\nσυμμερίζομαι την αγωνία τους.\nΑυτοί που έβαλαν πλάτη στα μεγάλα προβλήματα που αντιμετώπισε η πατρίδα μας ήταν οι Δήμοι! Στον δικό μου τον Δήμο ρώτησα τι χρήματα έπαιρναν πριν και τι χρήματα πήραμε μετά εμείς. Πριν από μένα κάθε 4ετία παίρνανε 28μιση εκατομμύρια για έργα κι εμείς σήμερα παίρνουμε 2,400!Αυτό είναι 92% περικοπές! Αυτά τα λεφτά χάθηκαν!\nΔηλαδή τότε έπαιρναν πολλά;; και σήμερα βολευτείτε με αυτά που σας στέλνει το κράτος; Ή τότε ήταν τα κανονικά και σήμερα κάνουμε υπομονή μέχρι να βγούμε στο ξέφωτο; Που πραγματικά απ ότι ακούμε και απ ότι αντιλαμβανόμαστε, είμαστε κοντά σε αυτό το ξέφωτο. Άρα πρέπει να γυρίσουμε στην κανονικότητα και η κανονικότητα\nείναι να γίνει αύξηση στους ΚΑΠ 50%!\nΠρέπει να μας δώσετε πίσω την αξιοπρέπεια μας και να πάψει να μας κηδεμονεύει η Περιφέρεια! Δεν το θέλουμε αυτό. Θέλουμε να είμαστε συνεργάτες και να μας αγαπούν, χωρίς να αναμένουν γονυκλισίες από εμάς για να γίνετε η δουλειά του Δήμου μας.\nΣχετικά με το ΠΔΕ (Πρόγραμμα Δημοσίων Επενδύσεων) όσο κι αν φαίνεται περίεργο και να μην μπαίνουν στο μυαλό μας άλλες σκέψεις, επιβάλλεται να αποκαταστήσετε αυτή την παρατυπία. Δώστε την δυνατότητα στους Δημάρχους, να κάνουν εκείνοι αυτά που θέλουν για τον τόπο τους και όχι εκείνοι που αυτοανακηρύχθηκαν προϊστάμενοι διότι οι κεντρική εξουσία τους παραχώρησε το δικαίωμα.\nΘα ήθελα να κάνω μια αναφορά στην ΣΑΤΑ , χρήματα δλδ που έρχονται στον Δήμο.\nΑυτή συνέχεια συρρικνώνεται, μαζεύεται.\nΑπώλεια εσόδων από τους παιδικούς σταθμούς-πήγαιναν παιδάκια στους παιδικούς και με τα τροφεία πληρωνόταν κάποιο προσωπικό τώρα τα παιδιά δεν πάνε άρα πένονται οι παιδικοί σταθμοί και πρέπει να συμπληρώνει ο Δήμος λεφτά!\nΠοια λεφτά και από πού; Κοινωνικές δομές! Κοινωνικό συσσίτιο , κοινωνικό ιατρείο, κοινωνικό φαρμακείο, κοινωνικό παντοπωλείο με μηδενική κρατική ενίσχυση! Μηδέν λεφτά!\nΔιαχείριση αδέσποτων ζώων. Εμένα αν με καλέσει ο εισαγγελέας θα πάρω και τις αγέλες των σκυλιών μαζί μου και θα πάω! Και θα του πω να τα διαχειριστείς εσύ!\nΓιατί λέει ο νόμος θα το πάρεις θα το αποπαρασιτώσεις , θα το στειρώσεις , θα το τσιπάρεις και θα το πας πάλι εκεί που το βρήκες!\nΣτο φυσικό του περιβάλλον! Δλδ στην πλατεία του Αγίου Πέτρου εγώ , στα Καλάβρυτα ο Δήμαρχος των Καλαβρύτων! Κι αυτό το σκυλί τι θα κάνει; Όταν πεινάσει θ’αγριέψει! Και γι’ αυτό φταίει ο Δήμαρχος; Οι Δήμαρχοι δεν πρέπει σε καμία περίπτωση να περνάνε από αυτόφωρη διαδικασία. Να σέρνετε συνέχεια ο Δήμαρχος για τα σκυλιά στα\nδικαστήρια; Δώστε το δικαίωμα και την χρηματοδότηση στις φιλοζωικές να αναλάβουν τα αδέσποτα!\nΚύριοι συνάδελφοι, τελειώνω λέγοντας και περιμένοντας, ότι αυτό το συνέδριο θα μας βγάλει στο φως. Επαναλαμβάνω πως το θέμα του νέου εκλογικού νόμου είναι κάτι πολύ θετικό και ευχαριστούμε γι αυτό. Όμως τα προβλήματα τα υπόλοιπα αγαπητέ Υπουργέ\nείναι μεγάλα, προσέξτε διότι η αγροτική οδοποιία παρασύρει την αγροτική οικονομία, την κτηνοτροφία και τους ανθρώπους από τα χωριά . Αυτά τα μεταφέρω διότι αυτός είναι ο στόχος του συνεδρίου, να ακουστούν τα προβλήματα και ξέρω κ. Υπουργέ πως\nθα τα αντιμετωπίσετε με θέρμη! Σας ευχαριστώ\nΠροηγούμενο άρθροΕνημέρωση για φοίτηση μαθητών –μαθητριών Ρομά στην Πρωτοβάθμια Εκπαίδευση Αργολίδας\nΕπόμενο άρθροΒΙΝΤΕΟ: “Ημέρα του λευκού μπαστουνιού” η 15η Οκτωβρίου – Ο Παν. Οικονόμου μιλά για τις ανάγκες των τυφλών


Αγόρασε 15 x Mini Zero Milk Chocolate 10 g και πάρε 15% έκπτωση στην αναγραφόμενη τιμή.\nΑγόρασε: 15 x Mini Zero Milk Chocolate 10 g και εξοικονόμησε €15.00 στην παραγγελία σου. Με παραγγελίες άνω των €84.00.\nΈχεις πάντα μια επιλογή\nΟΛΗ ΤΗΝ ΑΠΟΛΑΥΣΗ ΜΕ 0 ΕΝΟΧΗ!\nΒάλε περισσότερη ευχαρίστηση και λιγότερα σάκχαρα στην ημέρα σου.\nΜηδέν Προστιθέμενα Σάκχαρα *\nΜε Εκχύλισμα Στέβια\nΓνωρίζετε αυτή την αίσθηση; Αυτό το συναίσθημα του να είστε τόσο εθισμένος στη σοκολάτα που είναι αδύνατο να σταματήσετε; Ναι;! Καλώς! Δεν χρειάζεται να καταστείλετε αυτή την επιθυμία!\nΔώστε στον εαυτό σας την ευχαρίστηση του να τρώτε όση σοκολάτα θέλετε, χωρίς να αισθάνεστε ενοχές! Είναι ZERO! Είναι νόστιμη! Πλούσια σε φυτικές ίνες και χαμηλή σε θερμίδες ... τώρα, ξέρετε ποια θα επιλέξετε;\nΣε σύγκριση με μια κανονική μπάρα σοκολάτας, η Prozis Zero Σοκολάτα Γάλακτος είναι μια πιο φιλική προς τα άτομα που φροντίζουν τη φυσική τους κατάσταση επιλογή. Ρίξτε μια ματιά:\nΣοκολάτα Γάλακτος* Prozis Zero\nΣάκχαρα 52 g 9.8 g\nΠρωτεΐνη 7.7 g 8.1 g\n*Σε σύγκριση με το προϊόν αναφοράς “19120, CANDIES, MILK CHOCOLATE” (2018 USDA National Nutrient Database for Standard Reference). Αξίες ανά 100 g.\nΔΙΑΛΕΞΕ την αγαπημένη σου!\nΣοκολάτα Γάλακτος με Θρυμματισμένα Αμύγδαλα\nΣοκολάτα Γάλακτος με Δημητριακά\nΜε Προσοχή στις Θερμίδες\n*Περιέχει φυσικά απαντώμενα σάκχαρα.\n15 x Mini Zero Milk Chocolate 10 g - Μπάρες και Σνακ για να Παίρνεις Μαζί σου | Prozis\nΓλυκαντικές ύλες (Μαλτιτόλη, Γλυκοζίτες Στεβιόλης), Γάλα σε σκόνη, Βούτυρο κακάο, Κακαόμαζα, Ινουλίνη, Συμπυκνωμένο βούτυρο (Γάλα), Ορός Γάλακτος σε σκόνη, Γαλακτωματοποιητής (Λεκιθίνη ΣΟΓΙΑΣ), Γεύση, Κακάο 30% ελάχιστο.\nΠεριέχει γάλα και σόγια. Μπορεί να περιέχει ίχνη ξηρών καρπών, φιστίκια και γλουτένη. Με γλυκαντικά. Χωρίς Προσθήκη Σακχάρων Περιέχει φυσικά απαντώμενα σάκχαρα. Η υπερβολική κατανάλωση μπορεί να έχει καθαρτική επίδραση. Αυτό το προϊόν δεν πρέπει να αντικαταστήσει μια ποικίλη και ισορροπημένη διατροφή και έναν υγιεινό τρόπο ζωής. Αποθηκεύστε το στο αρχικό δοχείο σε δροσερό και ξηρό μέρος.\nΣοκολάτες Prozis Zero, τώρα διαθέσιμες σε μπάρες σοκολάτας 10g x 15 με μηδέν προσθήκη ζάχαρης. Απόλαυσέ τες!


Τα 10 καλύτερα φρούτα του 2017, γιατί έχετε ήδη δει αρκετές λίστες με τις καλύτερες σειρές της χρονιάς - Skra punk Τα 10 καλύτερα φρούτα του 2017, γιατί έχετε ήδη δει αρκετές λίστες με τις καλύτερες σειρές της χρονιάς - Skra punk\nΓιώργος Αρχόντας December 29, 2017\n- By Γιώργος Αρχόντας - Dec 29, 2017 0\nΕσείς πόσα πορτοκάλια φάγατε φέτος; Εγώ όχι πολλά, όμως έφαγα κάμποσα άλλα περίεργα φρούτα. Να λοιπόν η άκρως εορταστική μου λίστα, κατά αύξουσα σειρά προτίμησης:\n10) Παπάγια (Carica papaya)\nΤι να πω, δεν μου αρέσει ούτε αποξηραμένη και ζαχαρωμένη, δεν μου αρέσει ούτε φρέσκια. Νταξ, αν μου την προσφέρουν δεν θα πω “πάρτε αυτή την αηδία από μπροστά μου”, αλλά δεν υπόσχομαι πως δεν θα το σκεφτώ κιόλας. Πάντως, το μάνγκο μ’ αρέσει ακόμη λιγότερο, οπότε κάτι είναι κι αυτό.\n9) Πιτάγια ή dragon fruit (Hylocereus undatus)\nΌπως θα δείτε να λένε σε όλες τις σχετικές κριτικές, το πόσο εντυπωσιακό φαίνεται αυτό το φρούτο δεν έχει καμία απολύτως σχέση με το πόσο βαρετή είναι η σχεδόν ανύπαρκτη γεύση του. Απλώς ένα δροσερό πράμα, μια υποψία γλυκύτητας κι άλλη μια αγγουριού. Είναι ωραίο να το βλέπεις όμως!\n8) Ραμπουτάν (Nephelium lappaceum)\nΑπό δω και κάτω ό,τι διαβάσετε σας το συνιστώ ανεπιφύλακτα. Το ραμπουτάν είναι το πρώτο από τα τρία φρούτα της ίδιας οικογένειας σ’ αυτή τη λίστα (μαζί με το λόνγκαν και το λίτσι). Φανταστείτε ότι τρώτε ένα πολύ τραγανό, γλυκό και μυρωδάτο σταφύλι, χωρίς τη φλούδα του αλλά με ένα μεγάλο κουκούτσι στη μέση. Ο λόγος που το ραμπουτάν είναι στη θέση 8 και όχι παραπάνω είναι γιατί είναι το πιο μπελαλίδικο στο ξεφλούδισμα από τα υπόλοιπα του σογιού του.\n7) Αχλαδόμηλο ή νάσι (Pyrus pyrifolia)\nΣτην Ιαπωνία το αχλάδι λέγεται νάσι (梨) και στα χαϊκού χρησιμοποιείται ως λέξη που καταδεικνύει το τέλος του φθινοπώρου. Παρ’ όλα αυτά, δεν είναι το δικό μας, ήδη πολύ νόστιμο, αχλάδι, αλλά κάτι ακόμη καλύτερο. Όταν πρόπερσι είδα σε ελληνικό σουπερμάρκετ να πουλάνε “αχλαδόμηλα Νάνσι” (σικ) είπα από μέσα μου “βρε λες;”. Τελικά ναι, είναι αυτά που υμνούν οι Ιάπωνες, είναι υπέροχα, τα πιο ζουμερά της οικογένειάς τους που παίζει να φάτε ποτέ, τα καλλιεργούν πλέον και εδώ, δοκιμάστε τα και θα με θυμηθείτε.\n6) Βανίλια κίτρινη (Prunus domestica subsp. Syriaca??)\nΟι βανίλιες είναι μυστήρια φρούτα. Μπορεί να έχουν κόκκινη σάρκα, μπορεί και λευκή. Μπορεί η γεύση τους να φέρνει σε μέτριο δαμάσκηνο (με το οποίο είναι γενετικά σχεδόν το ίδιο πράμα) μπορεί και να είναι το πιο γλυκό και νόστιμο φρούτο που έχετε φάει. Είναι τόσες οι ποικιλίες και οι διασταυρώσεις που χάνεις τη μπάλα εύκολα. Αν όμως βρείτε κίτρινες βανίλιες πάρτε τες και μπορεί, αν είστε τυχεροί, να πέσετε στην ονειρική ποικιλία που έφαγα φέτος. Αν δεν είστε τυχεροί, θα φάτε παρδαλά δαμάσκηνα.\n5) Λόνγκαν (Dimocarpus longan)\nΒλ. λήμμα “Ραμπουτάν” παραπάνω, λίγο πιο εύκολο στο ξεφλούδισμα, λίγο πιο νόστιμο και κάπως φτηνότερο. Συνιστάται ανεπιφύλακτα.\n4) Passion fruit (Passiflora edulis)\nΤο passion fruit το καλλιεργούμε και στην Ελλάδα, αλλά κυρίως ως διακοσμητικό θάμνο λόγω του ωραίου του λουλουδιού – είναι το γνωστό “ρολόι”. Ε, ο καρπός που βγάζει το ρολόι είναι νόστιμος και αρωματικός, κι αν βλέπετε εκπομπές μαγειρικής του στυλ great british bake off, το passion fruit το βάζουνε όπου θέλουν να δώσουν μια κάποια εξωτική εσάνς. Αν το βρείτε σε κανέναν φράχτη (παραδόξως μεγάλη η πιθανότητα αυτή) κλέφτε το! Μάλλον δεν θα λείψει από τους αδαείς καλλιεργητές του.\n3) Λίτσι (Litchi chinensis)\nΈχει την τελείως αναπάντεχη γεύση του λουκουμιού τριαντάφυλλο. Εμπειρία από τις λίγες, με μόνο μειονέκτημα ότι είναι τόσο δυνατή γεύση που μετά τα δυο-τρία δεν θες άλλο. Θα το βρείτε σχετικά εύκολα σε κινέζικα μαγαζιά σε κονσέρβα. Με λίγο ψάξιμο θα το βρείτε και φρέσκο.\n2) Μανγκοστίν (Garcinia mangostana)\nΘα έλεγα το αγαπημένο μου φρούτο, αν δεν είχα δοκιμάσει το επόμενο! Απίστευτο λεπτό άρωμα, μοναδική γεύση. Δοκιμάστε το οπωσδήποτε αν το βρείτε – πράγμα δύσκολο δεδομένης της ευαίσθητης φύσης του – ακόμη και ως γεύση αναψυκτικού περίεργης προέλευσης σε αποικιακό μαγαζί της Σοφοκλέους.\n1 Τσεριμόγια (Annona cherimola)\nΣαν να τρως κρέμα παγωτό! Σαν μπανάνα, ανανάς, αχλάδι όλα μαζί στην τέλεια αναλογία. Ένα ασύλληπτο επίτευγμα της Μαμάς Φύσης, το καύχημα της λατινικής Αμερικής, ο λόγος που διαθέτετε γευστικούς υποδοχείς. Αμφιβάλλω αν θα φάω κάτι νοστιμότερο στη ζωή μου που να βγαίνει από φυτό. Φάτε το και θα πείτε “καλά μας τα πες”, ή καλύτερα φάτε το και ελάτε να μου πείτε “καλά μας τα πες”. Θα σας γνέψω με νόημα.\nΜ’ αυτά και μ’ αυτά λοιπόν, εύχομαι το 2018 να φέρει σε όλους μας περισσότερα περίεργα φρούτα και κυρίως, να καταφέρουμε επιτέλους να φάμε την ΠΡΑΓΜΑΤΙΚΗ ΜΠΑΝΑΝΑ! Χρόνια πολλά, καλά και εύγευστα και καλές σοδειές!\n← The Deuce: “Αν υπάρχει κόλαση εκεί κάτω…\nSkra Archives: Obsessions of the year (2017) →


«Αντάρτικο» Καμμένου για την Ειδομένη;\nΜπορεί χθες το κλίμα στην σύσκεψη Τσίπρα-Καμμένου-Τόσκα να ήταν καλό μεταξύ του πρωθυπουργού και του υπουργού Εθνικής Άμυνας στον απόηχο της υπόθεσης Μουζάλα, ωστόσο σήμερα, ο Πάνος Καμμένος προκαλεί… απορίες και ερωτήματα στο Μέγαρο Μαξίμου.\nΜιλώντας στον ΑΝΤ1, ο Πάνος Καμμένος προανήγγειλε ότι ο στρατός δεν πρόκειται να εμπλακεί στην φροντίδα των προσφύγων στην Ειδομένη, με το επιχείρημα ότι «δεν είναι επίσημος χώρος φιλοξενίας». Αυτό σε μία συγκυρία που η κυβέρνηση έλεγε ότι ο στρατός θα αναλάβει τη σίτιση των προσφύγων μετά την αποχώρηση των ΜΚΟ. Ερωτηθείς σχετικά από τον ΣΚΑΪ, ο εκπρόσωπος Τύπου για την διαχείριση του προσφυγικού, Γιώργος Κυρίτσης, υπογράμμισε ότι ο στρατός θα μαγειρέψει το φαγητό και, αν δεν μπορεί να το μοιράσει άλλη υπηρεσία, τότε «θα το μοιράσει κιόλας». «Το δύσκολο είναι το\nμαγείρεμα, όχι η διανομή», είπε ο Κυρίτσης, που προσπάθησε να δικαιολογήσει τα όσα είπε ο Πάνος Καμμένος, λέγοντας ότι «φαντάζεται ότι εννοεί πως ο Στρατός δεν είναι Πολιτική Προστασία και δεν είναι αρμόδιος για πολίτες».\nΠάντως, όπως και να ‘χει, η κυβέρνηση αιφνιδιάστηκε με το «όχι» Καμμένου για εμπλοκή του στρατού στην Ειδομένη…\nΕίναι ντροπή για τον Καμμένο να υποστηρίζει τον ανθέλληνα και προδότη Τσίπρα.\nΆν θέλει ο ΣΥΡΙΖΑ να ταίζει στην Κουμουνδούρου κάθε μέρα τους λαθρομετανάστες.\nΜπορεί άν θέλει να τους ταίζει η που…α που έλεγε ότι λιάζονται.\n346.\tΠαιδιά λιποθυμούναπό ασιτία στα σχολεία μας.Για ποια ΕΥΡΩΠΗ …\n347.\tΤΟ ΒΗΜΑ – Πνευματική ασιτία; – γνώμες – Γνώμες αναγνωστών\n348.\tΠροσφορά τροφίμων για τα φτωχά παιδιά στην Αθήνα | Pro.com.gr\n349.\tΔΑΚΕ κατά κυβέρνησης Παπαδήμου | ΤΟ ΠΟΝΤΙΚΙ\n350.\tDou.gr- Χάος: Όταν τα παιδιά στα σχολεία λιποθυμούν από αιτία…\n351.\tΆλλα λόγια να αγαπιόμαστε\n352.\tΚΚΕ: «Γιατί πεινάνε και λιποθυμούν τα παιδιά…;»\n353.\tΚρούσματα εξαθλίωσης στα σχολεία « //ΠαραλληλοΓράφος//\n354.\tΕνώνει, σε διεθνές επίπεδο, τους ανθρώπους!\n355.\tΜας έκλεψαν το βόδι μας ζητάνε και τα ρέστα(Του Γ. Καλλιώρα)\n356.\tNewsIt.gr: Μαθητές λιποθυμούν στα σχολεία της Αθήνας λόγω ασιτίας!\n357.\tΚΑΤΟΧΗ : Μαθητές λιποθυμούν από την πείνα στα σχολεία !!\n358.\tΛιποθυμούν από την πείνα παιδιά στα σχολεία της Αθήνας\n359.\tZouglaonline- «Γιατί πεινάνε και λιποθυμούν τα παιδιά… ;»\n360.\tΜΑΘΗΤΗΣ ΛΙΠΟΘΥΜΗΣΕ ΑΠΟ ΤΗΝ ΠΕΙΝΑ ! Η ΑΠΑΝΤΗΣΗ ΤΟΥ …\n361.\tΛιποθυμούναπό την πείνα παιδιά στα σχολεία της Αθήνας! | Ειδησεις …\n362.\tINFOBLOG- Αυτοκτόνησε άνεργος πατέρας με 3 παιδιά –\n363.\tΙδού: Φρίκη ασιτίας – Η Αυγή online\n364.\tLamiaTimesBlog- Μας έκλεψαν το βόδι μας ζητιάνε και τα ρέστα οι …\n365.\tΠαιδιά λιποθυμούν στα σχολειά από ασιτία! – Radiolasithi.gr| Πάρ΄το …\n366.\tΤο ένα μετά το άλλο λιποθυμούν τα παιδιά στα σχολεία\n367.\tΚατάδυση στην αγριότητα της φτώχειας -\nΕΦΕΡΕ ΨΕΥΔΟΜΑΡΤΥΡΑ Ο ΚΑΜΜΕΝΟΣ ΣΤΟ ΔΙΚΑΣΤΗΡΙΟ;; (!!)\nΑπ’ό,τι φαίνεται, δεν φτάνει μόνο που ο καμένος Καμμένος πήρε πίσω στη δίκη όλες τις αθλιότητες που είχε εκτοξεύσει ενάντια στον Α. Παπανδρέου, έχει προκύψει μείζον θέμα και με τον μάρτυρα που παρουσιάστηκε για να υπερασπιστεί τον Καμμένο.\nΈγραψε χθες ο Γ. Παπαχρήστος στην εφημερίδα «ΤΑ\n«ΚΑΙ ΜΙΑ και το έφερε η κουβέντα, αυτός που κατέθεσε ως μάρτυρας του προέδρου Πάνου στη δίκη με τον Αντρίκο Παπανδρέου και ονομάζεται Κυριάκος Τόμπρας του Χρήστου, γεννηθείς το 1963 στην Αθήνα, έναν Κυριάκο Τόμπρα που ο πρόεδρος Πάνος τον έχει οικονομικό σύμβουλο και ένα φεγγάρι και υπεύθυνο στρατηγικού σχεδιασμού τι τον έχει ακριβώς;\nΑΥΤΟΚΛΗΤΟΣ ΜΑΡΤΥΡΑΣ ΠΟΥ ΑΚΟΥΣΕ ΑΠΟ ΤΟ ΡΑΔΙΟΦΩΝΟ ΤΗΝ ΗΜΕΡΟΜΗΝΙΑ ΤΗΣ ΔΙΚΗΣ ΚΑΤΑ ΚΑΜΜΕΝΟΥ.\n– Ποιος σας έφερε εδώ; Φίλος, γνωστός; ρώτησε πάλι ο πρόεδρος.\n– Μόνος μου ήρθα, απάντησε ο μάρτυρας.\n– Και πώς ξέρατε ότι σήμερα αυτή την ώρα εκδικάζεται η υπόθεση; ξαναρώτησε ο πρόεδρος.\n– Μα το ξέρει όλη η Ελλάδα, ήταν η απάντηση.\nΤΟ ΟΠΟΙΟ σημαίνει ότι αν είναι το ίδιο πρόσωπο (η πηγή μου δηλώνει ότι ΕΙΝΑΙ!), κινδυνεύει να πέσει φωτιά να τον κάψει (αφού ορκίστηκε στο Ευαγγέλιο ότι δεν τον ξέρει τον πρόεδρο Πάνο). Δευτερευόντως, λέω εγώ, έχει υποπέσει στο αδίκημα της ψευδορκίας. Ε, κύριε εισαγγελέα μου;»\nΑν δεν μπορεί ο στρατός να φροντίσει την σύτηση των προσφύγων στην Ειδομένη ,\nίσως μπορέσει να φροντίσει για την διασκέδασης τους , κύριε Καμμένε.\nΦέρε την μπάντα του Ναυτικού να τους Παιανίζει….\nΜόνον στην Φλωριντα των ΗΠΑ θα πηγαίνουν τα πνευστά του στρατού μας ;


Η αμφίδρομη σχέση της Κίνας με τις χώρες του Κόλπου και πώς επηρεάζει τις τιμές του πετρελαίου | Euronews\nΗ αμφίδρομη σχέση της Κίνας με τις χώρες του Κόλπου και πώς επηρεάζει τις τιμές του πετρελαίου\nΚαλωσορίσατε στο Βusiness Middle East. Σε αυτό το επεισόδιο εξετάζουμε την οικονομία της Κίνας και την επέκτασή της στη Μέση Ανατολή.\nΤα τελευταία στοιχεία έδειξαν ότι η ανάπτυξη στην Κίνα μειώθηκε στο χαμηλότερο ποσοστό των τελευταίων 25 ετών. Παρά την πτώση αυτή όμως, η Κίνα παραμένει μια σταθερά αναπτυσσόμενη οικονομία και έχει γίνει ο μεγαλύτερος εισαγωγέας αργού πετρελαίου παγκοσμίως, το ένα τρίτο του οποίου περίπου προέρχεται από τις χώρες του Συμβουλίου Συνεργασίας του Κόλπου.\nΗ Κίνα και η Μέση Ανατολή έχουν μια εταιρική σχέση win-win, που πρόσφατα μάλιστα αύξησε το ποσοστό των εμπορικών συναλλαγών. Το Πεκίνο θεωρεί ότι η περιοχή του Κόλπου είναι ο πιο ελκυστικός προορισμός για τις εξαγωγές του. Θα μπορούσε αυτό να οδηγήσει στο χτίσιμο ενός σύγχρονου δρόμου του μεταξιού;\nΤα δεδομένα του Απριλίου έδειξαν ότι η οικονομία της Κίνας επιβραδύνεται, παρά την αύξηση στα προγράμματα πολιτικών χαλάρωσης. Σύμφωνα με το Διεθνές Νομισματικό Ταμείο (ΔΝΤ), η κινεζική οικονομία έτρεχε με ρυθμούς ανάπτυξης στο 7,4% το 2014 και η πιο πρόσφατη πρόβλεψη είναι για 6,8% φέτος και 6,3% για το 2016.\nΥπό το πρίσμα της επιβράδυνσης της οικονομίας, η Λαϊκή Τράπεζα της Κίνας (PBOC) ανακοίνωσε ότι θα μειώσει το επιτόκιο των ετήσιων δανείων κατά 0,25%. Αυτή είναι η δεύτερη μείωση επιτοκίων που τίθεται σε ισχύ αυτόν τον χρόνο.\nΤο κινεζικό γουάν ανατιμήθηκε έναντι του δολαρίου την περασμένη Πέμπτη, αφού η κεντρική τράπεζα όρισε τη μέση τιμή του γουάν στο υψηλότερο επίπεδο των τελευταίων 15 μηνών. Την ίδια στιγμή, το γουάν επανέλαβε τις προσπάθειές να ενταχθεί στο παγκόσμιο νομισματικό καλάθι.\nΟ τομέας ενέργειας έχει φθάσει σε επίπεδο ρεκόρ, βάζοντας την Κίνα στην κορυφή των χωρών εισαγωγής πετρελαίου, ξεπερνώντας τις Ηνωμένες Πολιτείες. Στοιχεία της τελωνειακής διοίκησης της Κίνας έδειξαν ότι οι αγορές πετρελαίου κατέγραψαν νέο ιστορικό υψηλό στα 7,4 εκατομμύρια βαρέλια την ημέρα τον περασμένο Απρίλιο, και έτσι ξεπέρασαν οι αμερικανικές εισαγωγές που ανήλθαν σε 7,2 εκατομμύρια βαρέλια την ημέρα.\nΤο ένα τρίτο των εισαγωγών πετρελαίου προέρχεται από τις έξι χώρες του Συμβουλίου Συνεργασίας του Κόλπου. Η Κίνα έχει αυξήσει με πολλούς διαφορετικούς τρόπους την παρουσία της στη Μέση Ανατολή. Πρόσφατα, το Πεκίνο ανακοίνωσε την πρόθεσή του να προχωρήσει σε συνομιλίες για ελεύθερο εμπόριο με το Συμβουλίου Συνεργασίας του Κόλπου, οι χώρες του οποίου αποτελούν σήμερα τον νούμερο ένα προορισμό των κινεζικών εξαγωγών.\nΓια να συζητήσουμε διεξοδικά το θέμα, μίλησε στο euronews από το Χονγκ Κονγκ τον Μάθιου Γκάνεφ, χρηματιστηριακό αναλυτή και Επικεφαλής του Τμήματος Πωλήσεων Ασίας-Ειρηνικού της ADS Securities.\nΤα τελευταία οικονομικά δεδομένα από την Κίνα είναι σημαντικά. Συμφωνείτε με τους αναλυτές που υποστηρίζουν ότι πρόκειται για μια ανώμαλη προσγείωση;\nΌχι, δεν συμφωνώ. Η κινεζική οικονομία βρίσκεται σήμερα σε μια περίοδο μετάλλαξης. Έχει φθάσει σε ένα ορισμένο υπερπλεονάζον επίπεδο, ιδίως στον τομέα της βιομηχανίας και των ακινήτων.\nΑυτό, σε συνδυασμό με την παρέμβαση της κυβέρνησης για να παγώσει κάπως το σκιώδες τραπεζικό σύστημα έχει ως αποτέλεσμα αυτό που πιστεύουμε ότι θα είναι μια ομαλή προσγείωση και άρα μια υγιής εξισορρόπηση για την Κίνα. Πιστεύουμε ότι φέτος η κινεζική κεντρική τράπεζα θα κατορθώσει να επιτύχει το στόχο του 7%.\nΠοιες είναι οι αναμενόμενες τάσεις του γουάν σήμερα τώρα; Θα μπορούσε το γουάν αργότερα μέσα στο έτος να γίνει διεθνές αποταμιευτικό νόμισμα;\nΑν και σε ένα αποπληθωριστικό περιβάλλον όπου οι τιμές του πετρελαίου παραμένουν αδύναμες, είδαμε την Λαϊκή Τράπεζα της Κίνας να επιλέγει να ενισχύσει το γουάν με σκοπό στην συνέχεια να απελευθερωθεί το κινεζικό νόμισμα. Θεωρούμε ότι το γουάν είναι ήδη ένα διεθνές αποθεματικό νόμισμα και ήδη χρησιμοποιείται από πολλές κεντρικές τράπεζες και περιμένουμε αυτή η τάση να συνεχιστεί καθώς η Κίνα θα συνεχίσει να πιέζει φέτος για να πετύχει να εγκριθεί το γουάν από το Διεθνές Νομισματικό Ταμείο ώστε να συμπεριληφθεί στο καλάθι των νομισμάτων από τα οποία προκύπτει η ισοτιμία του SDR (δηλαδή του εικονικού νομίσματος στο οποίο το ΔΝΤ πραγματοποιεί τις συναλλαγές του).\nΗ Κίνα έχει καταστεί ο μεγαλύτερος εισαγωγέας πετρελαίου στον κόσμο. Πιστεύετε ότι η πρόσφατη δραστηριότητα και η\nαποθήκευση αργού πετρελαίου θα μπορούσε να επηρεάσει τις τιμές της αγοράς;\nΜε υψηλές ακόμα τις προοπτικές ανάπτυξης και ασθενέστερες τις τιμές πετρελαίου, φαίνεται πολύ λογικό που η Κίνα να ενισχύει την αγορά του αργού πετρελαίου. Είναι μια καλή χρονικά στιγμή για να αγοράσει κανείς φθηνά. Ωστόσο, με τον διαρκή εφοδιασμό της αγοράς πετρελαίου τόσο από τον ΟΠΕΚ όσο και από το σχιστολιθικό των ΗΠΑ, που αναμένεται να επεκταθεί σε όλη την διάρκεια του έτους, δεν πιστεύω ότι η Κίνα μπορεί να επηρεάσει ουσιωδώς τις τιμές. Επιπλέον, με τις πιθανότητες το δολάριο να επαναλάβει ανοδική τάση του, εάν βελτιωθούν στο τρίτο τρίμηνο οι προοπτικές της οικονομίας των ΗΠΑ, δεν νομίζουμε ότι μπορεί η Κίνα ουσιωδώς να επηρεάσει βραχυπρόθεσμα τις τιμές.\nΗ Μέση Ανατολή ανοίγεται στην Κίνα. Από το Χονγκ Κονγκ, όπου βρίσκεστε, βλέπετε να αυξάνονται αυτές οι αμφίδρομες επενδυτικές συνεργασίες;\nΓινόμαστε μάρτυρες αυτών κάθε μέρα εδώ, στο Χονγκ Κονγκ, αλλά και στο Αμπού Ντάμπι, την έδρα της εταιρείας. Αρκετές επενδύσεις γίνονται στην Ασία από τη Μέση Ανατολή και αντιστρόφως, με αυξανόμενο ανθρώπινο δυναμικό, κεφάλαιο και προοπτικές ανάπτυξης για τις επιχειρήσεις. Πρόκειται για μια ασύγκριτη ευκαιρία για τις οικονομίες των χωρών συνεργασίας του Κόλπου και όπως μπορείτε να δείτε, αφορά όχι μόνο τις επιχειρήσεις παραγωγής και διανομής προϊόντων, αλλά και τις χρηματοπιστωτικές επιχειρήσεις. Η Ασία έγινε η κύρια κινητήριος δύναμη της ανάπτυξης, βοήθησε στην δημιουργία μιας δομής ώστε να βλέπουμε πολλές επενδυτικές ευκαιρίες από χώρες του κόλπου να επενδύουν μαζικά στην Κίνα και το αντίστροφο, με στόχο να εξασφαλίσουν το μερίδιό τους στην αγορά και των δύο περιοχών.\nΤέλος, πιστεύουμε ότι με αυτή την συζήτηση δημιουργίας ελευθέρων συναλλαγών μεταξύ της Κίνας και των Χωρών Συνεργασίας του Κόλπου, το κοινό μας μέλλον φαίνεται ακόμα πιο λαμπρό.\nΕλλάδαΚύπροςΓερμανίαΙσπανίαΚυριάκος ΜητσοτάκηςCovid-19ΚαταλονίαΚάρλας ΠουτζντεμόνΆνγκελα ΜέρκελΝέα ΥόρκηΝίκος Αναστασιάδης


Γ. Σαρακιώτης: Ξαναζεσταμένος Καλογρίτσας για να κρυφτεί η αποτυχία σε υγεία και οικονομία - βίντεο | ΣΥΡΙΖΑ Συνασπισμός Ριζοσπαστικής Αριστεράς\nΓ. Σαρακιώτης: Ξαναζεσταμένος Καλογρίτσας για να κρυφτεί η αποτυχία σε υγεία και οικονομία - βίντεο\nΣτην εκπομπή της ΕΡΤ «Από τις έξι» εμφανίστηκε ο Βουλευτής Φθιώτιδας ΣΥ.ΡΙΖ.Α. – Προοδευτική Συμμαχία και Αναπληρωτής Τομεάρχης Ανάπτυξης και Επενδύσεων Γιάννης Σαρακιώτης. Αφού έκανε ένα σύντομο σχόλιο για την «κωλοτούμπα» του Υπουργού Ανάπτυξης κ. Άδωνι Γεωργιάδη στο ζήτημα της φαρμακευτικής κάνναβης λέγοντας σκωπτικά ότι αναμένει «επίσημη επίσκεψη του κ. Γεωργιάδη στην Ολλανδία για να εμπλουτίσει την τεχνογνωσία και την ενημέρωσή του», ο κ. Σαρακιώτης απάντησε στα δημοσιογραφικά ερωτήματα για την προανακριτική της Βουλής, που αφορά το Νίκο Παππά:\n«Προφανώς η Ν.Δ. έχει αντιληφθεί ότι δεν τα πηγαίνει και τόσο καλά στη διαχείριση της πανδημίας όσον αφορά τόσο το υγειονομικό σκέλος όσο και το οικονομικό, ρίχνοντας και πάλι στη “μάχη” το περίφημο θέμα Καλογρίτσα. Ο κ. Καλογρίτσας, αφού κατάφερε να εμβολιαστεί, να ξεπεράσει ένα “σωρό” (!) προβλήματα υγείας τα οποία αντιμετώπιζε, μετέβη τελικά χθες στην Επιτροπή της Βουλής. Για λίγο κατέθεσε, μετά παρουσίασε και πάλι πρόβλημα υγείας. Από αυτά, που έχουν προκύψει και τις προηγούμενες ημέρες από την Εξεταστική Επιτροπή, φαίνεται ότι το αφήγημα της Ν.Δ. θα καταρρεύσει με πάταγο. Κατέθεσαν τα στελέχη της εταιρείας CCC και τα στελέχη της Ν.Δ. βγήκαν εκτός εαυτού, γιατί δεν προέκυψε κανένα στοιχείο. Αν ο κ. Καλογρίτσας είχε στοιχεία, γιατί τόσο καιρό, που είτε «τον πειράζει το εμβόλιο», είτε «έρχεται σε επαφή με κρούσμα» είτε «πονάει το δόντι του» (!), δεν έχει καταθέσει αυτά τα στοιχεία; Η κατάσταση στη χώρα είναι δύσκολη, τα στελέχη της Ν.Δ. προσπαθούν να κρύψουν τα πραγματικά και μείζονα προβλήματα, που αντιμετωπίζει η Ελλάδα, φέρνοντας και πάλι ένα “ξαναζεσταμένο πιάτο”, το οποίο είναι ξεκάθαρο ότι αποτελεί “φούσκα”, η οποία “θα σκάσει” το επόμενο χρονικό διάστημα. Γι’ αυτό, άλλωστε, όλο αυτό το χρονικό διάστημα δε διαβάζουμε κάτι για την Προανακριτική, δε διαβάζουμε πρωτοσέλιδα, όπως συνέβαινε πριν την έναρξη της διαδικασίας. Τώρα τα μισά στελέχη της Ν.Δ. αντιδρούν και δε θέλουν να ψηφίσουν τις κυρώσεις των συμφωνιών με τη Βόρεια Μακεδονία, άλλα στελέχη της Ν.Δ. δε θέλουν να ψηφίσουν το νομοσχέδιο για τη συνεπιμέλεια, άλλα στελέχη και πρώην Υπουργοί της Ν.Δ. αντιδρούν στην πολιτική της Κυβέρνησης για την τριτοβάθμια εκπαίδευση, με τον κ. Τζαβάρα να δηλώνει ότι “δε θέλει να συμμετάσχει σε αυτή τη γελοιότητα” ή “δε θα είναι ξανά υποψήφιος με τη Ν.Δ.” Δυσκολεύει η κατάσταση και οπότε ας βάλουμε “λίγο Παππά” και “λίγο Καλογρίτσα”, μήπως αλλάξουμε την ατζέντα. Έτσι σκέφτονται στη Ν.Δ. Πάλι καλά που ο κ. Καλογρίτσας ανάρρωσε, γιατί έως τώρα τον έχουν χτυπήσει οι… επτά πληγές του Φαραώ!»


Πυκνώνουν τα δρομολόγια των λεωφορείων προς τις ακτές του Θερμαϊκού - Sfina.gr\nΠυκνώνουν τα δρομολόγια των λεωφορείων προς τις ακτές του Θερμαϊκού\nΠυκνωνουν τα δρομολόγια αστικής συγκοινωνίας που θα συνδέουν τη Θεσσαλονίκη με τις παραλίες του Δήμου Θερμαϊκού.\nΣυγκεκριμένα σύμφωνα με ανακοίνωση του ΟΣΕΘ, ξεκινάει άμεσα το πρόγραμμα δρομολογίων της θερινής περιόδου για τις λεωφορειακές γραμμές Νο 69 «Α.Σ.ΙΚΕΑ – Επανομή», Νο 72 «Α.Σ.ΙΚΕΑ – Ν. Μηχανιώνα» και Νο 77Η «Επανομή – Ποταμός».\nΑναλυτικά η σχετική ανακοίνωση έχει ω; εξής:\n«Ο Οργανισμός Συγκοινωνιακού Έργου Θεσσαλονίκης, με σκοπό τη βελτίωση των αναγκών εξυπηρέτησης του επιβατικού κοινού της Θεσσαλονίκης και βλέποντας την αυξημένη ζήτηση για θερινά δρομολόγια και μετακινήσεις σε όλες τις όμορφες κοντινές παραλίες της Θεσσαλονίκης (Περαία, Νέοι Επιβάτες, Αγ. Τριάδα, Μηχανιώνα, τον Ποταμό και άλλους ωραίους παραλιακούς προορισμούς της Επανομής), ανακοινώνει ότι μέσω της συνεργασίας του με τα ΚΤΕΛ Θεσσαλονίκης αλλά με και τον ΟΑΣΘ ως βασικό πάροχο, αποφάσισε τα Σαββατοκύριακα του Ιουνίου οι λεωφορειακές γραμμές Νο 69 «Α.Σ.ΙΚΕΑ – Επανομή», Νο 72 «Α.Σ.ΙΚΕΑ – Ν. Μηχανιώνα» και Νο 77Η «Επανομή – Ποταμός» να ξεκινήσουν άμεσα να λειτουργούν σύμφωνα με το πρόγραμμα δρομολογίων της θερινής περιόδου.\nΗ απόφαση για την ενίσχυση των δρομολογίων σε περιοχές αυξημένης ζήτησης ελήφθη λαμβάνοντας υπόψη πως η αποφυγή του συνωστισμού είναι το κύριο μέτρο προφύλαξης για την αποφυγή εξάπλωσης του κορονοϊού, καθώς πρώτο μέλημα του ΟΣΕΘ από την έναρξη της πανδημίας είναι η ασφάλεια επιβατικού κοινού και εργαζομένων.\n• Η λεωφορειακή γραμμή Νο 69 της Επανομής τα Σαββατοκύριακα του Ιουνίου από (55) δρομολόγια θα εκτελεί (70) δρομολόγια (26% αύξηση).\n• Η λεωφορειακή γραμμή Νο 72 της Μηχανιώνας όλα τα Σαββατοκύριακα του Ιουνίου από (88) θα εκτελεί (107) δρομολόγια (20% αύξηση)\n• Επίσης, η λεωφορειακή γραμμή Νο 77Η (τοπικό της Επανομής προς την παραλία του Ποταμού), ήδη από το προσεχές (τελευταίο) Σαββατοκύριακο του Μαΐου και όλα τα Σαββατοκύριακα του Ιουνίου, μετά και από αίτημα του Δ. Θερμαϊκού, από 8 δρομολόγια θα εκτελεί 17 (σχεδόν στο διπλάσιο) σε αυξημένες συχνότητες, με πλήρη και ποιοτική εκτέλεση δρομολογίων. Για τις καθημερινές της θερινής περιόδου, θα υπάρξουν νέες προσαρμογές αναλόγως με τη ζήτηση που θα αξιολογηθεί σχετικά.\n«Ξεδιπλώνουμε τη βεντάλια της εξυπηρέτησης και δημιουργούμε σταδιακά τις προϋποθέσεις ανάκτησης της εμπιστοσύνης στην αστική συγκοινωνία της Θεσσαλονίκης, αφού η συνεργασία ΟΑΣΘ και ΚΤΕΛ μας δίνει τέτοιες δυνατότητες. Είναι μια ελάχιστη προσφορά στους μετακινούμενους πολίτες που επιθυμούν να πάρουν γεύσεις δροσιάς τα καλοκαιρινά σαββατοκύριακα.», δήλωσε Διευθύνων Σύμβουλος του ΟΣΕΘ, κ. Γιάννης Τόσκας».\nTags: Δρομολόγια Λεωφορείων


Νέος Μητροπολίτης Ιεραπύτνης και Σητείας! – Ιερά Μητρόπολη Κυδωνίας & Αποκορώνου\nΑρχική > Ροή Ειδήσεων > Νέος Μητροπολίτης Ιεραπύτνης και Σητείας!\nΧαρμόσυνα χτύπησαν οι καμπάνες του Ιερού Ναού Αγίου Μηνά πριν από λίγο στην Ιερά Αρχιεπισκοπής Κρήτης, όταν ο Σεβασμιώτατος Αρχιεπίσκοπος Κρήτης κ.κ. Ειρηναίος περιστοιχισμένος από τα μέλη της Ίεράς Επαρχιακής Συνόδου Κρήτης, ανακοίνωσε την ομόφωνη απόφαση των ιεραρχών για την εκλογή του Νέου Μητροπολίτου.\nΑκολουθεί το Ανακοινωθέν της Ιεράς Επαρχιακής Συνόδου Κρήτης:\nπροηγούμενο Έναρξη εργασιών της Σχολής Συμβουλευτικής γάμου και νέων γονέων της Μητροπόλεως μας!\nεπόμενο Δελτίο Τύπου της Ιεράς Επαρχιακής Συνόδου Κρήτης!


Lenin Reloaded: Ντεν πειράζει καρντιά μου για Καμμένο! Και η Τουρκία μαζί μας είναι, επισήμως!\nΝτεν πειράζει καρντιά μου για Καμμένο! Και η Τουρκία μαζί μας είναι, επισήμως!\nΝα λες ότι "θα πας να λεφτερώσεις" τη Βόρεια Κύπρο και ότι η ΕΛΔΥΚ είναι "επιθετικό σώμα", να πηγαίνεις Ίμια, να προτείνεις πώληση μαχητικών που θα σταθμεύουν Ρόδο-Κω και να σε στηρίζει στο Σύνταγμα και ο Πρέσβης των ΗΠΑ και ο Πρέσβης της Τουρκίας;\nΜα, τι μαγεία έχει πια αυτή η Αριστερά; Φτου μην αβασκαθεί δηλαδή!\nΑναρτήθηκε από Αντωνης στις 10:46 μ.μ.\nΑντωνης 15 Φεβρουαρίου 2015 - 10:48 μ.μ.\nΜαλάκες στείλτε στρατό στην Κύπρο να πάρουμε την άλλη μισή τώρα που μας στηρίζει η Τουρκία!\nΑντωνης 15 Φεβρουαρίου 2015 - 10:49 μ.μ.\nΤι εννοείτε μου στριψε; Τα πε ή δεν τα πε ο Καμμένος; Στηρίζει ή δε στηρίζει η Τουρκία; Συνωμοσιολόγοι είστε, να υποπτεύεστε ότι την έχουμε γαμήσει χειρότερα απ' το 22;\nΤοm 16 Φεβρουαρίου 2015 - 12:05 π.μ.\nΛες τελικά αυτοί οι λεονταρισμοί να γίνονται για τα μάτια του κόσμου ενώ μεθοδεύονται σοβαρές υποχωρήσεις? Η επιχειρησιακή διχοτόμηση του Αιγαίου πάντως μεθοδεύεται χρόνια. Να δούμε...\nΑντωνης 16 Φεβρουαρίου 2015 - 12:30 π.μ.\nΞεκίνησε το καρναβάλι; Δεν τα χω καλά με τις ημερομηνίες.\nΑνώνυμος 16 Φεβρουαρίου 2015 - 11:22 π.μ.\nΌχι . Είναι καμένος .....


Edgar | Kasmir.gr\n5 μερες 254.90 €\n100% κασμίρ, 2 στρώσεις. Κλασικό αντρικό ζιβάγκο. Απαλό στην αφή, πολύ ζεστό με ωραία εφαρμογή. Στις μανσέτες και στο κάτω τελείωμα έχει λεπτό πλεκτό λάστιχο (6 εκ.). Ιδανικό σε συνδυασμό με σακάκι και τζιν. Για κάθε καιρικές συνθήκες, ειδικά για τις κρύες φθινοπωρινές και χειμωνιάτικες μέρες. Κομψό κομμάτι για κάθε περίσταση.


Ninja Fortress :: View topic - Nike Ανδρικές/Γυναικείες παπουτσι�\nNike Ανδρικές/Γυναικείες παπουτσι�\nPosted: Wed Nov 08, 2017 2:39 am Post subject: Nike Ανδρικές/Γυναικείες παπουτσι�\nΈνα άλλο μεγάλο χαρακτηριστικό είναι η συνολική εμφάνιση των παπουτσιών. Παίρνουν μερικές ωραίες χρωματιστές διαδρομές, Nike Ανδρικές/Γυναικείες παπουτσια 2017\tπου θα έπρεπε να μπορούν να προσελκύσουν σχεδόν οποιονδήποτε. Το γεγονός ότι για τη δημοτικότητα του Huarache είναι το γεγονός ότι είναι σε θέση να επιτύχει εξαιρετική απόδοση. Αν προσπαθήσετε να κάνετε υποδήματα, θα συνειδητοποιήσετε ότι συνήθως η υποστήριξη είναι πραγματικά καλή και προσφέρει μια πολύ άνετη συνάντηση. Αυτό είναι ένα από τα κύρια τμήματα πώλησης του παπουτσιού, απλώς και μόνο επειδή είναι σχεδιασμένο για χορευτές. Όταν αυλάκωση, οι χορευτές θα χρειαστούν ένα παπούτσι που είναι σε θέση να παρέχει την ευελιξία, την υποστήριξη και την άνεση που θέλουν.\nΘα κάνουν μια ποικιλία τεχνικών στο παπούτσι θα πρέπει να είναι σε θέση να ανταμείψει ανάλογα. Αυτό το παπούτσι της Nike είναι σε θέση να το κάνει αυτό, NIKE ROSHE One/Two παπούτσια\tκαθώς και περισσότερα. Η σύγχρονη Nike Zoom Hyperfuse πριν τα Χριστούγεννα έχει ήδη πέσει σε μια μεγάλη ποικιλία χρωμάτων. Παρά το γεγονός ότι αυτά τα υποδήματα ήταν μόνο στο στάδιο των πάνινα παπούτσια για ένα ζευγάρι μήνες, έχουν πέσει πολλά διαφορετικά σχέδια χρωμάτων. Οι πρώτες κυκλοφορίες του παπουτσιού μας έφεραν τους Rajon Rondo και Russell Westbrooke PE. Αυτά ακολουθήθηκαν από ειδικές εκδόσεις. Μετά από αυτό, βέβαια, απελευθερώθηκαν πολλαπλές γενικές εκδόσεις σε διάφορα χρώματα.\nΦαίνεται ότι το Hyperfuse το έτος 2011 θα συνεχίσει να μειώνεται, καθώς και πτώση συχνά. Εάν η εντελώς νέα γενική απελευθέρωση χρωμάτων είναι συνήθως οποιαδήποτε ένδειξη για το τι χρώματα μπορούμε να περιμένουμε στο μέλλον, Nike Air Max Jewell παπούτσιαφτηνά σε απευθείας σύνδεση\tτότε μια πιο σταγόνα τόσο καλύτερα. Η τελευταία κυκλοφορία της Hyperfuse 2011 έχει πέσει σε μια ψιλή ψαριά Metallic Silver / Violet colorway. Το πραγματικό άνω μέρος του παπουτσιού περιλαμβάνεται στο μεταλλικό ασημί ενώ το Violet φροντίζει τη γλώσσα, την εσωτερική επένδυση και το Swoosh που μπορεί να τοποθετηθεί στο κέντρο από τη μέση σόλα. Η μεσαία σόλα και τα κορδόνια χρησιμοποιούν το μαύρο. Αυτή η συγκεκριμένη χρωστική οδό είναι μια άλλη στην πολύ μακρά γραμμή των απελευθερώσεων Hyperfuse στην οποία σπάει το καλούπι που περιλαμβάνει αυτό που έχει θεωρηθεί ως το συμβατικό χρώμα.\nPosted: Fri Apr 06, 2018 12:00 am Post subject:\nPosted: Sun Sep 16, 2018 6:54 am Post subject:\nPosted: Wed Oct 10, 2018 3:15 pm Post subject:\nPosted: Sun Nov 04, 2018 11:47 pm Post subject:\nPosted: Fri Nov 16, 2018 12:23 am Post subject:


Πότε συστήνουν οι ειδικοί την πρώτη επίσκεψη στον ορθοδοντικό | Νέα και ειδήσεις της υγείας\nΠότε συστήνουν οι ειδικοί την πρώτη επίσκεψη στον ορθοδοντικό\nΠερισσότερα από ένα στα δύο Ελληνόπουλα αντιμετωπίζουν ποικίλου βαθμού κακή σύγκλειση των δοντιών. Και περισσότερα από ένα στα τέσσερα έχουν τόσο σοβαρό πρόβλημα, ώστε έχουν μεγάλη ή πολύ μεγάλη ανάγκη για θεραπεία. Δυστυχώς, όμως, οι γονείς συχνά καθυστερούν να πάνε τα παιδιά τους για ορθοδοντικό έλεγχο. Αυτό έχει ως συνέπεια να καθυστερεί και η έναρξη της απαιτούμενης θεραπείας.\nΣύμφωνα με την Αμερικανική και την Παγκόσμια Ομοσπονδία Ορθοδοντικών, η πρώτη επίσκεψη στον ορθοδοντικό πρέπει να γίνεται στην ηλικία των 7 ετών. Στην ηλικία αυτή το παιδί διατηρεί ακόμα κάποια νεογιλά δόντια και είναι η πλέον κατάλληλη για να γίνει εγκαίρως η διάγνωση τυχόν προβλήματος και να αποφασιστεί πότε πρέπει να αρχίσει η θεραπεία.\nΠολλοί γονείς, όμως, λανθασμένα πιστεύουν ότι η κακή σύγκλειση των δοντιών θα διορθωθεί από μόνη της όταν βγουν τα μόνιμα δόντια του παιδιού. Έτσι, δεν το πηγαίνουν στον ορθοδοντικό πριν τα 10-12 έτη. Ωστόσο η άποψη αυτή όχι μόνο δεν ισχύει, αλλά μπορεί να έχει συνέπειες. Η καθυστέρηση στην έναρξη της ορθοδοντικής θεραπείας είναι επιζήμια, διότι σε πολλές περιπτώσεις το πρόβλημα εδραιώνεται και η θεραπεία που απαιτείται για την διόρθωσή του είναι πιο πολύπλοκη.\nΤα περισσότερα ορθοδοντικά προβλήματα δεν αυτοδιορθώνονται, αλλά χρειάζονται θεραπεία που πρέπει να γίνει την κατάλληλη ώρα.\nΟι κίνδυνοι από την καθυστερημένη θεραπεία\nΠιθανές συνέπειες από την κακή σύγκλειση των δοντιών και τα οφέλη της έγκαιρης θεραπείας.\nΗ μη αντιμετώπιση των ορθοδοντικών προβλημάτων έχει πολλές συνέπειες στην καθημερινή ζωή των ασθενών. Μελέτες έχουν δείξει πως μπορεί:\n• Να επηρεάσει αρνητικά την ομιλία και την πέψη,\n• Να συμβάλει στην δημιουργία τερηδόνας, παθήσεων των ούλων και απώλειας των δοντιών.\n• Να δημιουργήσει προβλήματα στις αρθρώσεις της γνάθου\n• Να αυξήσει τον κίνδυνο τραυματισμού των δοντιών και του στόματος\n• Να οδηγήσει σε ψυχολογικές και συναισθηματικές δυσκολίες.\nΤα οφέλη από την έγκαιρη θεραπεία\nΑντιθέτως, αν τα ορθοδοντικά προβλήματα διορθωθούν εγκαίρως:\n• Θα αποφευχθούν πολλά προβλήματα, όπως τα τραύματα στα πρόσθια δόντια που προεξέχουν και μπορεί να σπάσουν ή η τερηδόνα και η ουλίτιδα από τον ελλιπή καθαρισμό των δοντιών\n• Θα αναπτυχθούν σωστά τα οστά του προσώπου και θα επιτευχθεί σκελετική αρμονία.\n• Θα μειωθεί η ανάγκη για μελλοντικές εξαγωγές δοντιών\n• Θα βελτιωθεί η μάσηση και τα προβλήματα στην ομιλία που οφείλονταν στην λανθασμένη θέση των δοντιών\n• Θα βελτιωθεί η αισθητική του προσώπου\n• Θα βελτιωθεί το αίσθημα ευεξίας του ασθενούς, ο οποίος θα νιώσει καλύτερα για τον εαυτό του.\nΟ γενικός κανόνας είναι πως όσο νωρίτερα γίνει η εκτίμηση από ειδικό ορθοδοντικό, τόσο το καλύτερο. Η σωστή διάγνωση είναι το πρώτο και θεμελιώδες βήμα στην έγκαιρη αντιμετώπιση και επίλυση των ορθοδοντικών προβλημάτων.\nΚαι οι ενήλικες\nΕκτός από τα παιδιά και τους εφήβους, ορθοδοντική θεραπεία κάνουν και ενήλικες. Στην πραγματικότητα, το περίπου 20-30% των ορθοδοντικών ασθενών είναι ενήλικες.\nΟι ασθενείς αυτοί συνήθως κάνουν θεραπεία για να διορθώσουν την κακή σύγκλειση των δοντιών ή τον συνωστισμό που προϋπήρχε. Αρκετοί όμως επιθυμούν να αντιμετωπίσουν και προβλήματα που προέκυψαν σε βάθος χρόνου εξαιτίας νόσων, όπως η περιοδοντίτιδα.\nΟι νόσοι αυτές και γενικότερα τα οδοντιατρικά προβλήματα πρέπει να αντιμετωπίζονται πριν την ορθοδοντική θεραπεία, για να αποκομίσει ο ασθενής το βέλτιστο αποτέλεσμα.\nΤα καλά νέα είναι ότι οι σύγχονες ορθοδοντικές θεραπείες δεν αρχίζουν ούτε τελειώνουν με τα μεταλλικά «σιδεράκια». Οι μηχανισμοί που χρησιμοποιούνται σήμερα για να διορθώσουν την κακή σύγκλειση των δοντιών μπορεί να είναι:\n• Κινητοί (το άτομο μπορεί να τους βγάλει μόνο του από το στόμα)\n• Ακίνητοι (μένουν σταθεροί κατά την θεραπεία και αφαιρούνται μόνο από τον ορθοδοντικό ιατρό).\nΟι μηχανισμοί αυτοί μπορεί να αποτελούνται από εξελιγμένα υλικά. Χαρακτηριστικά παραδείγματα είναι τα σχεδόν αόρατα κεραμικά άγκιστρα, τα γλωσσικά άγκιστρα που τοποθετούνται στο πίσω μέρος των δοντιών, τα μίνι-εμφυτεύματα κ.λ.π.Για όσους, εξάλλου, δεν επιθυμούν να φορέσουν συμβατικούς ορθοδοντικούς μηχανισμούς (π.χ. επειδή είναι εμφανείς) υπάρχουν σειρές από διαφανείς, αφαιρούμενους νάρθηκες. Οι νάρθηκες αυτοί χρησιμοποιούνται για λίγες ημέρες και ύστερα αντικαθίστανται, βασισμένοι πάνω σε σχέδιο θεραπείας που εκτελεί ο ειδικός ορθοδοντικός.\nΛειτουργικός ο κύριος λόγος\nΠολύς κόσμος έχει την εντύπωση ότι οι ορθοδοντικές θεραπείες γίνονται για αισθητικούς λόγους, αλλά στην πραγματικότητα ο κύριος λόγος δεν είναι κοσμητικός αλλά αναπτυξιακός και λειτουργικός.\n41 εκατομμύρια παιδιά στον κόσμο είναι παχύσαρκα\nΟι Ελβετοί καταψήφισαν την πρόταση για πλήρη απαγόρευση του καπνίσματος\nΟι καλοί βαθμοί είναι «μικρόβιο»\nΟι ηλικιωμένοι πεθαίνουν κοντά στην ημερομηνία γενεθλίων τους;


Επισκευή iPhone - Σπασμένη Οθόνη Iphone - I-phone\nΑρχικη >Επισκευή Laptop & PDA > Iphone Service\niPhone Service - Αντικατάσταση Οθόνης iPhone\nΣπασμένη Οθόνη iPhone ;\nΠρόβλημα στην Οθόνη αφής του iPhone ;\nΧρειάζεστε iPhone Service στην Ελλάδα ;\nΈπεσε υγρό πάνω στο i-Phone ;\ni-Phone Service οικονομικά και υπεύθυνα\nΤο iPhone Service αποτελούσε για αρκετό καιρό πρόβλημα στους καταναλωτές, αφού η τιμή του ήταν ιδιαίτερα υψηλή. Στο εργαστήριο της εταιρίας Texnikoi.com παρέχουμε υπηρεσίες επισκευής με υψηλή ποιότητα και υπευθυνότητα προς τους πελάτες μας.\nΔεν είναι λίγες οι φορές που παραλάβαμε iPhone με σπασμένη οθόνη, πρόβλημα στην οθόνη αφής του iphone (iPhone digitizer) ή άλλο πρόβλημα σε ηλεκτρονικό του μέρος και η αποκατάσταση της βλάβης έγινε μέσα στην ίδια ημέρα.\nΣυμβουλεύουμε τους κατόχους iPhone, να μην αποπειραθούν να ανοίξουν μόνοι τους το iPhone, καθώς πρόκειται για μια συσκευή με πολύ μικρά ηλεκτρονικά μέρη και πολλές φορές πελάτες μας, έχουν προκαλέσει σοβαρότερα προβλήματα (σπασμένα καλώδια, πλαστικά) κατα την απόπειρα επισκευής μόνοι τους.\nΣτο εξειδικευμένο Service μας παραλαμβάνουμε το Service σε iPhone και μπορούμε να αποκαταστήσουμε συνήθως άμεσα (εφ' όσον υπάρχουν τα κατάλληλα ανταλλακτικά) τα παρακάτω προβλήματα :\nΣπασμένη Οθόνη iPhone (iPhone lcd screen)\nΣπασμένη οθόνη αφής (iPhone digitizer)\nIphone στο οποίο έπεσε νερό\nΚεντρικό Κουμπί iPhone (main iPhone button)\nΣπασμένα πλαστικά iPhone\nFirmware πρόβλημα iPhone\nΑλλαγή Οθόνης iPhone (2G, 3G, 3Gs,4,4S)\nΈχει σπάσει η οθόνη του iPhone Σας ; Μήπως έχει ραγίσει και φοβάστε μήπως χειροτερέψει η κατάσταση ;\nΑν χρειάζεστε αλλαγή οθόνης Iphone τότε αυτή μπορεί να πραγματοποιηθεί εντός της ίδιας ημέρας στα γραφεία της εταιρίας μας.\nΕφ' όσον υπάρχει διαθέσιμο το ανταλλακτικό για την οθόνη iphone που διαθέτετε, τότε μπορείτε να μας παραδώσετε το Iphone σας το πρωί και να το παραλάβετε το απόγευμα της ίδιας ημέρας.\nΕάν δεν έχετε χρόνο να περάσετε απο τα γραφεία μας, μπορείτε να επικοινωνήσετε μαζί μας και να περάσουμε να παραλάβουμε το iPhone σας με Courrier και μόλις επισκευαστεί να σας το παραδώσουμε επίσης στο χώρο σας.\nΤιμοκατάλογος για αντικατάσταση οθόνης σε Iphone\nΑντικατάσταση οθόνης και digitizer iPhone 2G : 155€\nΑντικατάσταση οθόνης iPhone 3G/3Gs : 80€ (high copy)\nΑντικατάσταση οθόνης i-Phone 3Gs/4/4s : 130€ (high copy)\nΠροσοχή ! Δωρεάν έξοδα αποστολής & παραλαβής απο όλη την Ελλάδα εφ' όσον γίνει επιτυχής επισκευή τα αναλαμβάνει η εταιρία μας. Σε περίπτωση άρνησης επισκευής απο τον πελάτη χρεώνεται 20€ η διάγνωση.\nΑλλαγή Digitizer σε iPhone (οθόνη αφής iPhone)\nΆλλο ένα πολύ συχνό πρόβλημα στα iPhone είναι η οθόνη αφής (iPhone digitizer) η οποία είναι υπεύθυνη για την μεταφορά των σημάτων απο την επιφάνεια της οθόνης στην κεντρική μονάδα του τηλεφώνου. Πρόκειται δηλαδή για την βασική διεπαφή του χρήστη.\nΠολλές φορές οι χρήστες διαπιστώνουν απο μόνοι τους οτι η οθόνη αφής του iPhone δεν ανταποκρίνεται στις διάφορες εντολές τους. Αυτό συμβαίνει συνήθως σε ένα iphone το οποίο είναι ταλαιπωρημένο απο πτώσεις ή κακή χρήση.\nΗ εταιρία texnikoi.com μπορεί να κάνει αντικατάσταση της οθόνης αφής του iPhone (iPhone digitizer replacement) μέσα σε μερικές ώρες εφ' όσον υπάρχει το digitizer που απαιτείται σε stock.\nΑντικατάσταση οθόνης αφής (digitizer) iPhone 3G/3Gs : 60€\nΑντικατάσταση οθόνης αφής (digitizer) iPhone 4/4S : 130€\nΔείτε τον πλήρη τιμοκατάλογο επισκευής iPhone\nΠώληση χαλασμένου iPhone\nΕάν το iPhone σας έχει πολλαπλές βλάβες και δεν συμφέρει η επισκευή του, τότε σας το αγοράζουμε για ανταλλακτικά. Βασική προϋπόθεση είναι να λειτουργεί η μητρική πλακέτα του τηλεφώνου (logic board). Οι τιμές αγοράς φαίνονται παρακάτω και εξαρτώνται απο την κατάσταση λειτουργίας των parts της συσκευής σας :\nΑγορά iPhone 2G/3G/3Gs : απο 15€ - 60€\nΑγορά iPhone 4 : απο 100€ - 180€\nΓια την αγορά του τηλεφώνου σας, πραγματοποιείται έλεγχος και τα χρήματα κατατίθενται σε λογαριασμό σας.\nService iPhone σε όλη την Ελλάδα\nΓια εσάς που βρίσκεστε εκτός Αττικής και δεν μπορείτε να περάσετε απο τα γραφεία της εταιρίας μας μπορούμε να παραλάβουμε το iPhone σας με courier, να το επισκευάσουμε και να σας το αποστείλουμε πίσω πάλι με courier.\nΠριν μας αποστείλετε το iphone σας διαβάστε προσεκτικά τις οδηγίες συσκευασίας και αποστολής του iPhone σας και μιλήστε με το τηλεφωνικό μας κέντρο.


Κι όμως, η πιο παγωμένη φυλακή της πλανήτη, προσφέρει την πιο ζεστή διαμονή στους κρατούμενούς της.\nΚατά τους χειμερινούς μήνες η θερμοκρασία στο Nuuk της Γροιλανδίας σπάνια ξεπερνάει το μηδέν. Ακόμη και το καλοκαίρι, όμως, η υψηλότερη θερμοκρασία που μπορεί να συναντήσει κάποιος είναι οι 7 βαθμοί. Για τους περίπου 17.000 μόνιμους κατοίκους της μεγαλύτερης πόλης και πρωτεύουσας του παγωμένου νησιού, το κρύο δεν αποτελούσε ποτέ πρόβλημα.\nΑυτό που δεν είχε, όμως, η Γροιλανδία μέχρι και το 2019 είναι μια φυλακή για να μπορέσει να στεγάσει τους εγκληματίες της. Βλέπεις, η κατάσταση σε αυτό το νησιωτικό αρκτικό κράτος είναι κάπως μπερδεμένη.\nΑν και τοποθετείται γεωγραφικά, πολιτιστικά και δημογραφικά στη Βόρεια Αμερική, πολιτικά αποτελεί μέρος της Ευρώπης και θεωρείται δανική περιοχή με αυτοδιάθεση. Μιλάμε για το μεγαλύτερο νησί της γης (αν θεωρήσουμε την Αυστραλία ως ήπειρο) και τη μεγαλύτερη εξαρτώμενη περιοχή του κόσμου με βάση την έκταση. Βέβαια, περίπου το 81% της έκτασης αυτής καλύπτεται από πάγο.\nΗ πρώτη παγωμένη φυλακή\nΗ δημοσίευση κοινοποιήθηκε από το χρήστη Schmidt Hammer Lassen (@shlarchitects)\nΜέχρι και το 2019, λοιπόν, όταν και άνοιξε η Ny Anstalt, η πρώτη παγωμένη φυλακή στην Γροιλανδία, όποιος διέπραττε κάποια παράνομη πράξη στο νησί, έφευγε εξόριστος περίπου 2.000 χιλιόμετρα μακριά και έμπαινε στη φυλακή Herstedvester, έξω από την Κοπεγχάγη.\nΑυτή η πρακτική κράτησε για περίπου έξι δεκαετίες, ώσπου το πρόβλημα γιγαντώθηκε. Οι Γροιλανδοί, που στέλνονταν στη Δανία, μιλούσαν μια δική τους διάλεκτο και δεν μπορούσαν να συνεννοηθούν με τους Δανούς φύλακες, ενώ κανένας δεν μπορούσε να απολαύσει τα έννομα προνόμιά του, όπως την επίσκεψη κάποιου συγγενή ή φίλου, αφού όλοι τους βρίσκονταν πάρα πολύ μακριά.\nΈτσι, το 2013 οι αρχές της Δανίας αποφάσισαν να τρέξουν έναν διαγωνισμό, στον οποίο πήραν μέρος αρκετά αρχιτεκτονικά brands, παρουσιάζοντας τις καινοτόμες ιδέες τους για τη δημιουργία μιας σύγχρονης φυλακής ανάμεσα στους πάγους του Nuuk της Γροιλανδίας. Οι δύο νικήτριες εταιρείες, Friis & Moltke και Schmidt Hammer Lassen, ανέλαβαν τελικά το μεγαλόπνοο έργο για να σχεδιάσουν την Ny Anstalt, την πιο παγωμένη, αλλά ίσως την πιο ανθρώπινη φυλακή του πλανήτη.\nΣτο τρίτο επεισόδιο της πέμπτης σεζόν του Inside the World’s Toughest Prisons του Netflix, ο Raphael Rowe μάς δίνει μια καλύτερη οπτική για το μέγεθος, αλλά και τις συνθήκες που επικρατούν στη συγκεκριμένη φυλακή. Ο παρουσιαστής της σειράς ντοκιμαντέρ, αν και έχει περάσει αρκετά βράδια σε πολλές φυλακές του κόσμου, μένει έκπληκτος μπροστά σε όσα βλέπει να γίνονται στη Γροιλανδία. Και είναι απολύτως λογικό.\nΤο «ανθρώπινο σύστημα» της Ny Anstalt\nΘα μπορούσε να πεις κανείς ότι η απομονωμένη Ny Anstalt, μοιάζει περισσότερο με ένα ξενοδοχείο, παρά με κάποια συνηθισμένη φυλακή. Από το σχεδιασμό της, μέχρι το πώς ζουν οι φυλακισμένοι. Έχει έκταση 8.000 τετραγωνικά μέτρα και αποτελείται από 76 κελιά.\nΑπό αυτά τα 40 είναι «κλειστά» για τους πιο επικίνδυνους κρατούμενους, ενώ υπάρχουν κι άλλα 36 «ανοιχτά», με περισσότερη ελευθερία και προνόμια. Όσοι φυλακισμένοι βρίσκονται σε αυτά τα 36 κελιά, μπορούν να βγαίνουν για ψάρεμα, κυνήγι (κρατώντας και όπλα!), αλλά και πηγαίνουν ακόμη και μέχρι την πόλη καθημερινά, να δουλεύουν και να επιστρέφουν το βράδυ στο δωμάτιό τους.\nΠαράλληλα, τα κελιά είναι χτισμένα με τέτοιο τρόπο, που το παράθυρό τους δεν «βλέπει» κάποιο τοίχο, αλλά έχει μοναδική θέα στο βουνό Sermitsiaq, απέναντι από το Nuuk. Όπως είπαν οι αρχιτέκτονες που τα σχεδίασαν, «δεν μπορεί κανείς να δραπετεύσει από αυτή τη φυλακή, αλλά μπορούν να δραπετεύσουν όλοι με το μυαλό τους. Κι αυτό είναι σημαντικό».\nΤο σκηνικό γύρω, αλλά και στον προαύλιο χώρο της φυλακής είναι μονίμως λευκό. Το χιόνι είναι πυκνό, αλλά φαίνεται πως αρέσει στους ντόπιους κρατούμενους, πολύ περισσότερο από το διαφορετικό κλίμα της Κοπεγχάγης. Ειδικά, κατά τους καλοκαιρινούς μήνες. Αν και η φυλακή είναι σύγχρονη, είναι διακοσμημένη στο εσωτερικό με αρκετά παραδοσιακά αντικείμενα της περιοχής, προκειμένου να νιώθουν «σαν στο σπίτι τους».\nΕπίσης, οι φρουροί δεν κουβαλάνε πάνω τους όπλα, γίνονται φίλοι με τους κρατούμενους και περνούν αρκετή ώρα μαζί τους, συζητώντας για τη ζωή πριν και μετά τη φυλακή. Μια διαφορετική πρόταση στην άσκηση εξουσίας στις φυλακές από τη Γροιλανδία, η οποία μέχρι στιγμής δείχνει πως μειώνει την πιθανότητα βίαιης συμπεριφοράς.


Κάλεσμα Ιβάν Σαββίδη στην ανοικτή προπόνηση του ΠΑΟΚ | Contra.gr\nΚάλεσμα Ιβάν Σαββίδη στην ανοικτή προπόνηση του ΠΑΟΚ\nΟ Ιβάν Σαββίδης, με δήλωσή του κάλεσε τους φίλους του ΠΑΟΚ στην ανοικτή προπόνηση που θα γίνει την Πέμπτη. Μια δήλωση με αιχμές για τις επτά αγωνιστικές κεκλεισμένων των θυρών, μια δήλωση συσπείρωσης με αφορμή το πρώτο μεγάλο παιχνίδι της σεζόν για το πρωτάθλημα με αντίπαλο τον Ολυμπιακό.\nΣτην δήλωσή του, ο Ιβάν Σαββίδης, αναφέρει:\nΜόνο αντιλαμβανόμενοι τη δική μας ευθύνη για το μέλλον του Συλλόγου, θα μπορέσουμε να επιτύχουμε τους υψηλότερους στόχους. Σήμερα κοινός μας στόχος είναι να ενωθούμε γύρω από την ομάδα!\nΣήμερα, όπως ποτέ άλλοτε, οι παίκτες και ο προπονητής πρέπει να αισθανθούν τον παλμό του ΠΑΟΚ, τη δύναμη και τη στήριξη της μεγάλης μας οικογένειας.\nΧαρακτηριστικό της διάθεσης του Ιβάν Σαββίδη είναι η απόφασή του να ταξιδέψει, την Πέμπτη, με ιδιωτικό αεροπλάνο από το Ροστόφ για τη Θεσσαλονίκη, προκειμένου να βρεθεί στην ανοικτή προπόνηση, και μετά το τέλος αυτής θα επιστρέψει στη Ρωσική πόλη.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: «Πόλεμος» έχει ξεσπάσει μεταξύ Coca-Cola και Ιβάν Σαββίδη για την πηγή «Σουρωτή»!\n«PROXY WAR» ΗΠΑ ΚΑΙ ΡΩΣΙΑΣ ΓΙΑ ΤΟ ΕΛΛΗΝΙΚΟ ΝΕΡΟ\nEπιχειρηματικός “πόλεμος” έχει ξεσπάσει μεταξύ της αμερικανικής Coca-Cola και του Ρώσου μεγιστάνα Ιβάν Σαββίδη για τον έλεγχο της “Σουρωτή”. Αμφότεροι δείχνουν έντονο ενδιαφέρον για την απόκτηση του πλειοψηφικού πακέτου μετοχών της εταιρείας εμφιάλωσης και εμπορίας του γνωστού μεταλλικού νερού και έχουν ξεκινήσει ένα σκληρό “μπρα ντε φερ” για το ποιος τελικά θα επικρατήσει.\nΕπί της ουσίας, πρόκειται για μία κόντρα που δεν έχει ως στόχο την επιχείρηση “Σουρωτή” καθ' αυτή, αλλά της πηγής που ελέγχει η εταιρεία και από την οποία αναβλύζει μοναδικής ποιότητας νερό. Την πηγή έχουν βάλει λοιπόν στόχο δύο κορυφαίες εταιρείες από τις ΗΠΑ και τη Ρωσία.\nΑπό την άλλη πλευρά η Coca - Cola HBC αποδέχεται με τη σειρά της προσφορές μετοχών στο ξενοδοχείο Nikopolis της Θεσσαλονίκης το διάστημα 27 - 31 Οκτωβρίου και το διάστημα 2 - 4 Νοεμβρίου (ώρες 11 π.μ. - 7 μ.μ.).


Γυναικοκτονία στο Ρέθυμνο: Ζημιές στην ταβέρνα του δράστη - Ποια ήταν η 47χρονη που δολοφονήθηκε\nNewsIT Τοπικα Νεα Γυναικοκτονια στο Ρεθυμνο: Ζημιες στην ταβερνα του δραστη – Ποια ηταν η 47χρονη που δολοφονηθηκε\nΓυναικοκτονία στο Ρέθυμνο: Ζημιές στην ταβέρνα του δράστη – Ποια ήταν η 47χρονη που δολοφονήθηκε\nΆγνωστοι προκάλεσαν ζημιές στην ταβέρνα του 49χρονου που το απόγευμα της Κυριακής πυροβόλησε και σκότωσε την 47χρονη στην περιοχή Πάνορμου στο Ρέθυμνο. Υπενθυμίζεται πως ο δράστης της 8ης γυναικοκτονίας, μέσα σε λίγους μήνες στην Ελλάδα, αυτοπυροβολήθηκε και αυτή τη στιγμή δίνει μάχη να κρατηθεί στη ζωή.\nΤο πρωί της Δευτέρας περαστικοί διαπίστωσαν πως η ταβέρνα του 49χρονου στο Ρέθυμνο είχε υποστεί μικροφθορές. Στις φωτογραφίες που δημοσιεύει το creta24.gr φαίνεται ότι κάποιοι έχουν πετάξει τις γλάστρες και έχουν γυρίσει τα τραπέζια, ενώ από τις φωτογραφίες διακρίνεται και το γειτονικό μαγαζί (fish spa) της άτυχης γυναίκας.\nΣύμφωνα με τις πρώτες πληροφορίες, η γυναικοκτονία σημειώθηκε καθώς ο 49χρονος, έγγαμος πατέρας τριών παιδιών, δεν μπορούσε να δεχτεί ότι η 47χρονη τον απέρριψε ερωτικά. Γείτονες που γνώριζαν δράστη και θύμα ανέφεραν είχαν αποκλείσει από την πρώτη στιγμή οι δύο τους να διατηρούσαν ερωτικό δεσμό.\nΠοια ήταν η 47χρονη\nΗ 47χρονη Σταυρούλα που ζούσε στο Μυλοπόταμο, ήταν ιδιαίτερα αγαπητή στην τοπική κοινωνία. Ήταν παντρεμένη και μητέρα δύο παιδιών. Διατηρούσε κατάστημα fish spa στον τουριστικό Πάνορμο.\nΠλέον είναι το 8ο θύμα γυναικοκτονίας στην Ελλάδα από την αρχή του χρόνου και το 2ο στην Κρήτη.\nΣτην προσωπική της σελίδα στα μέσα κοινωνικής δικτύωσης φίλοι και συγγενείς δηλώνουν πόσο συγκλονισμένοι είναι από το τραγικό αυτό νέο.\nΗ κηδεία της άτυχης γυναίκας θα γίνει σήμερα στον Ιερό Ναό Αγίου Γεωργίου Περάματος.\nΠηγή: creta24.gr, cretapost.gr\nΣκηνοθέτησαν ληστεία και άρπαξαν 23.300 ευρώ από την επιχείρηση που εργάζονταν στην Κατερίνη\nΜύκονος: Γέμισαν λύματα Πλατύς Γυαλός και Κόστα Ήλιος\nΘεσσαλονίκη: Αμετανόητος ο αρνητής πατέρας – «Θα συνεχίσω να στέλνω το γιο μου σχολείο χωρίς τεστ»


Ο Andri Snær Magnason μιλά στην Αθήνα 2018 Παγκόσμια Πρωτεύουσα Βιβλίου! – Athens 2018 Book\nΟ Andri Snær Magnason μιλά στην Αθήνα 2018 Παγκόσμια Πρωτεύουσα Βιβλίου!\nΟ Ισλανδός Andri Snær Magnason είναι βραβευμένος συγγραφέας, καλλιτέχνης, ακτιβιστής για το περιβάλλον. Θα μπορούσε κανείς να πει πως είναι και πολιτικός, αφού ήταν υποψήφιος για τις Προεδρικές εκλογές της χώρας του το 2016! Τα έργα του έχουν μεταφραστεί σε πάνω από 35 χώρες. Έχει γράψει βιβλία, όπως το Τιμακιστάν, το LoveStar, ή τον Μπλε Πλανήτη, το οποίο ανέβηκε και ως θεατρική παράσταση στην Ελλάδα. Έχει πρωτοστατήσει στον αγώνα κατά της καταστροφής των highlands της Ισλανδίας. Το βιβλίο του «Dreamland – a self-help Manual for a Frightened Nation» έγινε μεγάλου μήκους ντοκιμαντέρ, το οποίο συν-σκηνοθέτησε. Ο Magnason έρχεται στην Αθήνα την Παρασκευή 30 Νοεμβρίου, καλεσμένος της Αθήνα 2018–Παγκόσμια Πρωτεύουσα Βιβλίου του δήμου Αθηναίων σε συνεργασία με την Πρεσβεία της Ισλανδίας, το Megaron Plus και τις Εκδόσεις Πατάκη για να μιλήσει με θέμα «Γράφοντας για τα παιδιά και τους νέους του ταλαίπωρου πλανήτη μας. Ένα σεντούκι του χρόνου στον μπλε πλανήτη» στο Μέγαρο Μουσικής Αθηνών στις 7 το βράδυ. Πριν φτάσει στην Αθήνα έδωσε μια πολύ ενδιαφέρουσα συνέντευξη εφ’ όλης της ύλη στην Άννα Ρούτση!\nΉσουν πάντα κάτι παραπάνω από συγγραφέας ή καλλιτέχνης. Γι’ αυτό θα ήθελα τη γνώμη σου για το ρόλο των καλλιτεχνών στη σημερινή πολιτική, κοινωνία και περιβάλλον.\nΚάθε καλλιτέχνης βρίσκει κανάλια επικοινωίας, αλλά συχνά η εμπειρία του μπορεί να συνεισφέρει σε σημαντικά ζητήματα. Διάβαζα μόλις την έκθεση του IPCC, προσπαθώντας να κατανοήσω τα παγκόσμια ζητήματα της υπερθέρμανσης του πλανήτη και σκεφτόμουν: Δεν υπήρχε κάποιος ποιητής ή συγγραφέας στην ομάδα; Στο Ρέικιαβικ είχαμε έναν ηθοποιό για δήμαρχο, τον Jón Gnarr. Ο κόσμος νόμιζε ότι τρελαθήκαμε, αλλά οι δημιουργοί έχουν συνηθίσει να κάνουν εκπληκτικά πράγματα με ελάχιστο budget! Ένας σκηνοθέτης θεάτρου δουλεύει με ηθοποιούς, μουσικούς, ξυλουργούς, ηλεκτρολόγους, ανθρώπους του μάρκετινγκ, κλπ και δεσμεύεται να αποδώσει σκηνικά το σενάριο σε συγκεκριμένο χρόνο. Πώς μπορεί αυτό να είναι μια λιγότερο χρήσιμη εμπειρία για τη διοίκηση μιας πόλης, από το να είσαι δικηγόρος που δουλεύει μ’ έναν πελάτη κάθε φορά;\nΓράφεις κυρίως για τους νέους. Γιατί; Ποιος είναι κατά τη γνώμη σου ο καλύτερος τρόπος να τους προσεγγίσεις και να τους κινητοποιήσεις;\nΚαταρχήν γράφω για νέους, γιατί τα καλύτερα βιβλία που έχω διαβάσει είναι από συγγραφείς που πράγματι σεβάστηκαν το νεανικό κοινό, όπως η Astrid Lindgren και ο Michael Ende. Τέτοια βιβλία μ’ ενέπνεαν και ήθελα να γράψω κάτι σαν αυτά. Μου παίρνει πολύ χρόνο να το κάνω. Μερικές φορές κρατάω ένα βιβλίο πάνω από ένα χρόνο, γιατί θεωρώ ότι μπορεί να βελτιωθεί. Προσεγγίζω τα παιδιά και τους νέους ουσιαστικά ως ανθρώπινα όντα. Δεν τους φαντάζομαι πολύ διαφορετικούς τώρα απ’ όσο ήμουν εγώ τότε, δεν προσπαθώ ν’ απλοποιήσω τη γλώσσα, ούτε να την περιπλέξω. Μ’ αρέσει να θέτω ζητήματα που σε ταρακουνάνε ή αδύνατα διλήμματα που πρέπει να λυθούν. Και βέβαια, ελπίδα! Και ίσως ένα χοντρό αστείο!\nΠού θα επικεντρωθείς στην ομιλία σου στην Αθήνα;\nΘα μιλήσω για το πώς η κοινωνία και η γλώσσα μπορούν να διαμορφώσουν το έργο σου. Πώς κάτι που συνέβη στον έξω κόσμο μπορεί να ξεδιπλωθεί σε μια φανταστική ιστορία. Θα μιλήσω για τις επιρροές μου και πώς οι καιροί μας είναι κατά κάποιο τρόπο μυθολογία, γιατί πολλές δυνάμεις στη γη αλλάζουν με ταχύτητα ανθρώπινη, αντί για γεωλογική. Αυτό ήταν ουσιαστικά η επιρροή για το βιβλίο μου, Τιμακιστάν.\nΗ Ισλανδία έγινε πιο γνωστή μέσω της κρίσης. Πώς επηρέασε η κρίση της ζωή σας; Το περιβάλλον; Ο τρόπος που η Ισλανδία ξεπέρασε την κρίση θεωρείται ένα πετυχημένο μοντέλο. Είναι, πράγματι;\nΕίναι δύσκολο να πει κανείς. Ήταν πάντως ενδιαφέρουσα εποχή. Ξαφνικά βρέθηκαν άνθρωποι με πολλά ταλέντα, με νέες ιδέες, startup επιχειρήσεις ή καινοτόμα έργα, όπως με το νέο Σύνταγμα. Κάναμε μια εθνική συνάντηση, όπου 1000 άτομα, τυχαία επιλεγμένα από το εθνικό μητρώο, κλήθηκαν να μιλήσουν για τις αξίες και το μέλλον. Η παραδοσιακή κουλτούρα της Ισλανδίας βασίζεται σ’ αυτή των γιαγιάδων μας, με τη φτώχεια και τις ελλείψεις και πολλοί επέστρεψαν σ αυτό το μοντέλο – να πλέκεις, να επιδιορθώνεις και να τρως από αυτά που παράγεις. Για το περιβάλλον ήταν καταρχήν θετικό. Αλλά η επιχειρηματικότητα αναπτύχθηκε, ενώ σε αρκετούς τομείς δεν άλλαξαν πολλά, πχ στη λειτουργία των τραπεζών ή την ισότητα. Είχε ενδιαφέρον όμως για τη συγγραφή. Μια τέτοια κρίση επηρεάζει τη γλώσσα, το πώς μιλάμε για τα πράγματα και ξαφνικά τα θεμέλια της κοινωνίας, του συστήματός μας ή των ιδεολογιών τέθηκαν υπό αμφισβήτηση, οπότε έτσι δημιουργήθηκαν πολλά πολιτικά κόμματα που αναζητούσαν νέες πολιτικές. Άλλοι τα κατάφεραν, άλλοι όχι.\nΤο περιβάλλον και το Σύνταγμα ήταν στην προεκλογική σου ατζέντα κατά τις προεδρικές εκλογές 2016. Έχεις δει πρόοδο έκτοτε; Ποια ήταν η εμπειρία σου από την πολιτική σου ανάμιξη, θα το ξανάκανες;\nΒασικά ναι, έγινε κάποια πρόοδος. Είχα περιλάβει στη ατζέντα μου το εθνικό πάρκο, δηλαδή 40.000 τ. χλμ άγριας φύσης στην Ισλανδία που θα έπρεπε να προστατευτεί ως εθνικό πάρκο, όπως γίνεται τώρα. Όσοι συμμετείχαν στις εκλογές έπρεπε ν’ απαντήσουν αν συμφωνούν με αυτό κι όλοι ήταν θετικοί. Τώρα η κυβέρνηση προχωρά τα διαδικαστικά. Η Ισλανδία θα μπορούσε να είναι παγκόσμιο παράδειγμα για τη συνειδητοποίηση της υπερθέρμανσης του πλανήτη, κάτι που ακόμα προσπαθούμε. Το Σύνταγμα έχει έναν μεγάλο πυρήνα που κρατά το θέμα στην επικαιρότητα, ενώ οι πιο συντηρητικές ομάδες προσπαθούν να το αφήσουν να ξεχαστεί. Αν θα ξαναμπλεκόμουν με την πολιτική; Ίσως σε 20 χρόνια! Δεν θα άντεχα να μη γράφω για 4 ή για 8 χρόνια. Έχω πολλά σχέδια στο μυαλό μου!\nΈχεις πολλές επιρροές από την ισλανδική μυθολογία. Υπάρχουν επιρροές κι από την ελληνική αντίστοιχα;\nΒασικά τα έργα μου έχουν πολλές επιρροές από την ελληνική μυθολογία. Στη νουβέλα επιστημονικής φαντασίας LoveStar, μια ιστορία ενός τρελού επιχειρηματία, του Elon Musk, τύπου Steve Jobs, δανείστηκα την ιστορία του βασιλιά Μίδα που ό,τι πιάνει γίνεται χρυσός και καταστρέφονται όλες οι προσωπικές του σχέσεις. Επίσης χρησιμοποίησα την ιδέα του Πλούτου από τον Αριστοφάνη, των ανθρώπων που κόβονται στα δυο από τον Δία και μετά αναζητούν το άλλο τους μισό. Στην ιστορία μου βρίσκουν τον τρόπο να βρουν το άλλο τους μισό μέσω της τεχνολογίας και δημιουργούν μια εταιρεία που λέγεται InLove.\nΓράφω ένα βιβλίο για το Χρόνο και το Νερό. Στα επόμενα 100 χρόνια οι υδάτινες πηγές του πλανήτη μας θα αλλάξουν περισσότερο από ποτέ σε τόσο μικρό διάστημα. Παγόβουνα θα λιώσουν, η επιφάνεια της θάλασσας θ’ ανέβει και το PH των ωκεανών θα πέσει σε βαθμό πρωτόγνωρο στα τελευταία 30 εκατομμύρια χρόνια. Όλα αυτά συμβαίνουν σε μια ζωή. Είναι όπως σας έλεγα, η φύση που αντί για γεωλογική ταχύτητα αποκτά την ανθρώπινη. Εποχές λοιπόν σαν αυτή είναι μυθικές κατά κάποιον τρόπο και ξεπερνούν τη φαντασία και τη γλώσσα μας. Κάνω πολλές αναφορές στη μυθολογία – κουβέντιασα με τον παππού μου, που ήταν γιατρός στη Νέα Υόρκη και εγχείρησε τον Οπενχάιμερ, τον πάτερα της ατομικής βόμβας, τον σύγχρονο Προμηθέα. Γράφω για τις εξερευνήσεις των προγόνων μου στους πάγους, πήρα συνεντεύξεις από πολλούς επιστήμονες και μίλησα δυο φορές με τον Δαλάι Λάμα.\nΕπισκέπτεσαι την Αθήνα τη χρονιά που έχει ανακηρυχθεί Παγκόσμια Πρωτεύουσα Βιβλίου από την UNESCO. Πώς νιώθεις; Έχεις ξαναέρθει εδώ;\nΔεν έχω ξαναέρθει στην Ελλάδα. Έφτασα μόνο κοντά στα σύνορα, όταν έκανα ιστιοπλοΐα βόρεια της χώρας στα νησιά της Κροατίας. Πάντα ονειρευόμουν να έρθω στη χώρα σας, το λίκνο του δυτικού πολιτισμού, σκέψης και λογοτεχνίας.\n«Η σκοτεινή πλευρά της πράσινης ενέργειας» και «Ένα φοβισμένο έθνος»: Απομονώνω δυο φράσεις από το έργο σας Dreamland και θα ήθελα ένα σχόλιο από εσάς!\nΣτην Ισλανδία έχουμε ένα όμορφο τοπίο, ποτάμια και καταρράκτες, αλλά μετά το 2000 τα ποτάμια κινδύνευσαν, γιατί η κυβέρνηση θέλησε να κάνει φράγματα και να πουλήσει ενέργεια σε παραγωγούς αλουμινίου. Ήταν μια ζόρικη περίοδος και το πρόβλημα ήταν ότι υπήρχαν πολλοί άνθρωποι που θεωρούσαν ότι δεν είχαμε άλλη επιλογή, ότι ήταν μονόδρομος για τη χώρα προκειμένου να βγουν χρήματα και να δημιουργηθούν νέες θέσεις εργασίας. Εκεί ήρθε ο παράγοντας Φόβος. Εγώ έγραψα για το πώς είναι δυνατόν, σ’ έναν κόσμο με άπειρες ευκαιρίες, να πουλήσεις σ’ ένα ολόκληρο έθνος την ιδέα ότι μόνο ένα εργοστάσιο αλουμινίου θα σώσει τις ζωές μας! Αυτή λοιπόν ήταν η σκοτεινή πλευρά της πράσινης ενέργειας και η κατασκευή του φράγματος ουσιαστικά υπερθέρμανε την οικονομία μας. Έτσι θυσιάσαμε τη φύση – και την οικονομία μας.